Dan id-dokument fih l-informazzjoni dwar il-prodott approvata għall-Intuniv, bil-bidliet li saru mill-aħħar proċedura li affettwat l-informazzjoni dwar il-prodott (EMA/VR/0000269598) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/intuniv

















ANNESS I

SOMMARJU TAL-KARATTERISTIĊI TAL-PRODOTT

[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.


1.	ISEM IL-PRODOTT MEDIĊINALI

Intuniv 1 mg pilloli li jerħu l-mediċina bil-mod
Intuniv 2 mg pilloli li jerħu l-mediċina bil-mod
Intuniv 3 mg pilloli li jerħu l-mediċina bil-mod
Intuniv 4 mg pilloli li jerħu l-mediċina bil-mod


2.	GĦAMLA KWALITATTIVA U KWANTITATTIVA

Intuniv 1 mg pillola li terħi l-mediċina bil-mod

Kull pillola fiha guanfacine hydrochloride ekwivalenti għal 1 mg ta’ guanfacine.

Eċċipjent b’effett magħruf
Kull pillola fiha 22.41 mg ta’ lactose (bħala monohydrate).

Intuniv 2 mg pillola li terħi l-mediċina bil-mod

Kull pillola fiha guanfacine hydrochloride ekwivalenti għal 2 mg ta’ guanfacine.

Eċċipjent b’effett magħruf
Kull pillola fiha 44.82 mg ta’ lactose (bħala monohydrate).

Intuniv 3 mg pillola li terħi l-mediċina bil-mod

Kull pillola fiha guanfacine hydrochloride ekwivalenti għal 3 mg ta’ guanfacine.

Eċċipjent b’effett magħruf
Kull pillola fiha 37.81 mg ta’ lactose (bħala monohydrate).

Intuniv 4 mg pillola li terħi l-mediċina bil-m{od

Kull pillola fiha guanfacine hydrochloride ekwivalenti għal 4 mg ta’ guanfacine.

Eċċipjent b’effett magħruf
Kull pillola ta’ 4 mg fiha 50.42 mg ta’ lactose (bħala monohydrate).

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola li terħi l-mediċina bil-mod

Intuniv 1 mg pillola li terħi l-mediċina bil-mod

Pilloli tondi ta’ 7.14 mm, ta’ kulur abjad sa abjad jagħti fil-griż, imnaqqxin b’1MG’ fuq naħa waħda u ‘503’ fuq in-naħa l-oħra.

Intuniv 2 mg pillola li terħi l-mediċina bil-mod

Pilloli tawwalin ta’ 12.34 mm x 6.10 mm, ta’ kulur abjad sa abjad jagħti fil-griż, imnaqqxin b’2MG’ fuq naħa waħda u ‘503’ fuq in-naħa l-oħra.

Intuniv 3 mg pillola li terħi l-mediċina bil-mod

Pilloli tondi ta’ 7.94 mm, ta’ kulur aħdar, imnaqqxin bi ‘3MG’ fuq naħa waħda u ‘503’ fuq in-naħa l-oħra.

Intuniv 4 mg pillola li terħi l-mediċina bil-mod

Pilloli tawwalin ta’ 12.34 mm x 6.10 mm, ta’ kulur aħdar, imnaqqxin b’4MG’ fuq naħa waħda u ‘503’ fuq in-naħa l-oħra.


4.	TAGĦRIF KLINIKU

4.1	Indikazzjonijiet terapewtiċi

Intuniv hu indikat għal kura ta’ attention deficit hyperactivity disorder (ADHD) fi tfal u adolexxenti li jkollhom minn 6‑17-il sena li għalihom l-istimulanti mhumiex adattati, huma intollerabbli jew li wrew li mhumiex effikaċi.

Intuniv irid jintuża bħala parti minn programm komprensiv ta’ kura għall-ADHD, li tipikament jinkludi miżuri psikoloġiċi, edukattivi u soċjali.

4.2	Pożoloġija u metodu ta’ kif għandu jingħata

Il-kura trid tinbeda taħt is-superviżjoni ta’ speċjalista adattat fil-kura ta’ disturbi fl-imġiba fit-tfulija u/jew fl-adolexxenza.

Screening ta’ qabel il-kura

Qabel ma tingħata r-riċetta, hu meħtieġ li titwettaq evalwazzjoni fil-linja bażi biex jiġu identifikati pazjenti f’riskju miżjud ta’ ngħas u sedazzjoni, pressjoni baxxa u bradikardija, titwil tal-QT, arritmija u żieda fil-piż/riskju ta’ obeżità. Din l-evalwazzjoni għandha tindirizza l-istat kardjovaskulari ta’ pazjent, li jinkludi l-pressjoni tad-demm u r-rata ta’ taħbit tal-qalb, u tiddokumenta l-istorja medika komprensiva ta’ mediċini li jingħataw fl-istess ħin, disturbi jew sintomi mediċi u psikjatriċi komorbidi fil-passat u fil-preżenti, storja medika tal-familja ta’ mewt kardijaka għal għarrieda/inspjegabbli, u r-reġistrazzjoni bir-reqqa tat-tul u l-piż qabel il-kura fuq chart tat-tkabbir (ara sezzjoni 4.4).

Pożoloġija

Titrazzjoni tad-doża u monitoraġġ bir-reqqa huma meħtieġa fil-bidu tal-kura billi titjib kliniku u riskji għal diversi reazzjonijiet avversi klinikament sinifikanti (sinkope, pressjoni baxxa, bradikardija, ngħas u sedazzjoni) huma relatati mad-doża u mal-esponiment. Il-pazjenti għandhom jiġu avżati li ngħas u sedazzjoni jistgħu jseħħu, speċjalment kmieni fil-kura jew meta jkun hemm żidiet fid-doża. Jekk in-ngħas u s-sedazzjoni jiġu ġġudikati li jkunu klinikament problematiċi jew persistenti, it-tnaqqis jew it-twaqqif tad-doża għandu jiġi kkunsidrat.

Għall-pazjenti kollha, id-doża tal-bidu rakkomandata hi ta’ 1 mg ta’ guanfacine, li tittieħed mill-ħalq darba kuljum.

Id-doża tista’ tiġi aġġustata f’inkrementi ta’ mhux aktar minn 1 mg kull ġimgħa. Id-doża għandha tiġi individwalizzata skont ir-rispons u t-tollerabilità tal-pazjent.

Skont ir-rispons u t-tollerabilità tal-pazjent għal Intuniv, il-medda rakkomandata tad-doża ta’ manteniment hi ta’ 0.05‑0.12 mg/kg/jum. It-titrazzjoni rakkomandata tad-doża għal tfal u adolexxenti hi pprovduta hawn taħt (ara tabelli 1 u 2). Aġġustamenti fid-doża (żieda jew tnaqqis) sad-doża massima ttollerata fl-aħjar medda ta’ doża rakkomandata aġġustata għall-piż, ibbażata fuq ġudizzju kliniku ta’ rispons u tollerabilità, jistgħu jseħħu fi kwalunkwe intervall ta’ kull ġimgħa wara d-doża inizjali.

Monitoraġġ waqt it-titrazzjoni

Matul il-perjodu ta’ titrazzjoni tad-doża, għandu jitwettaq monitoraġġ ta’ kull ġimgħa għal sintomi u sinjali ta’ ngħas u sedazzjoni, pressjoni baxxa u bradikardija.

Monitoraġġ kontinwu

Matul l-ewwel sena ta’ kura, il-pazjent għandu jiġi evalwat mill-inqas kull 3 xhur għal:
· Sinjali u sintomi ta’:
· ngħas u sedazzjoni
· pressjoni baxxa
· bradikardija
· żieda fil-piż/riskju ta’ obeżità

Hu rakkomandat li jintuża ġudizzju kliniku matul dan il-perjodu. Monitoraġġ ta’ kull 6 xhur għandu jsegwi dan il-perjodu, b’monitoraġġ aktar frekwenti wara kwalunkwe aġġustamenti fid-doża (ara sezzjoni 4.4).

Tabella 1
[bookmark: _Toc331058696]
	Skeda ta’ titrazzjoni tad-doża għal tfal li jkollhom minn 6-12-il sena

	[bookmark: _Ref251750251]Grupp ta’ Piż 
	Ġimgħa 1
	Ġimgħa 2
	Ġimgħa 3
	Ġimgħa 4

	25 kg u aktar 
Doża Massima = 4 mg
	1 mg
	2 mg
	3 mg
	4 mg



Tabella 2

	[bookmark: _Toc331058697]Skeda ta’ titrazzjoni tad-doża għall-adoloxxenti (li jkollhom minn 13-17-il sena)

	[bookmark: _Ref251750350]Grupp ta’ Piża
	Ġimgħa 1
	Ġimgħa 2
	Ġimgħa 3
	Ġimgħa 4
	Ġimgħa 5
	Ġimgħa 6
	Ġimgħa 7

	34‑41.4 kg
Doża Massima = 4 mg
	1 mg
	2 mg
	3 mg
	4 mg
	
	
	

	41.5‑49.4 kg
Doża Massima = 5 mg
	1 mg
	2 mg
	3 mg
	4 mg
	5 mg
	
	

	49.5‑58.4 kg
Doża Massima = 6 mg
	1 mg
	2 mg
	3 mg
	4 mg
	5 mg
	6 mg
	

	58.5 kg u aktar
Doża Massima = 7 mg
	1 mg
	2 mg
	3 mg
	4 mg
	5 mg
	6 mg
	7 mgb

	a Individwi adolexxenti iridu jkunu jiżnu mill-inqas 34 kg.
b Adolexxenti li jiżnu 58.5 kg jew aktar, jistgħu jiġu ttitrati għal doża ta’ 7 mg/jum wara li l-individwu jkun lesta minimu ta’ ġimgħa waħda ta’ terapija fuq doża ta’ 6 mg/jum, u t-tabib ikun wettaq reviżjoni dettaljata tat-tollerabilità u l-effikaċja tal-individwu.



It-tabib li jagħżel li juża guanfacine għal perijodi twal (aktar minn 12-il xahar) għandu jevalwa mill-ġdid l-utilità ta’ guanfacine kull 3 xhur għall-ewwel sena u mbagħad mill-inqas kull sena skont il-ġudizzju kliniku (ara sezzjoni 4.4), u jikkunsidra perjodi ta’ prova fejn titwaqqaf il-medikazzjoni biex jevalwa l-funzjonament tal-pazjent mingħajr farmakoterapija, preferibbilment matul il-btajjel tal-iskola.

Titrazzjoni ’l isfel u t-twaqqif tal-mediċina

Il-pazjenti/persuni li jieħdu ħsiebhom għandhom jingħataw istruzzjonijiet biex ma jwaqqfux il-kura bi guanfacine mingħajr ma jikkonsultaw lit-tabib tagħhom.

Meta titwaqqaf il-kura, id-doża għandha titnaqqas gradwalment bi tnaqqis ta’ mhux aktar minn 1 mg kull 3 sa 7 ijiem, u l-pressjoni tad-demm u l-polz għandhom jiġu mmonitorjati sabiex jiġu mminimizzati l-effetti potenzjali tan-nuqqas ta’ teħid tal-mediċina, b’mod partikolari żidiet fil-pressjoni tad-demm u r-rata ta’ taħbit tal-qalb (ara sezzjoni 4.4).

Fi studju ta’ manteniment tal-effikaċja, mal-qlib minn guanfacine għal plaċebo, 7/158 (4.4 %) individwu esperjenzaw żidiet fil-pressjoni tad-demm għall-valuri ta’ aktar minn 5 mmHg u wkoll aktar mill-95 perċentili għall-età, sess u statura (ara sezzjonijiet 4.8 u 5.1)

Meta wieħed jinsa jieħu doża

Jekk tinqabeż doża, id-doża preskritta tista’ titkompla l-għada. Jekk żewġ dożi konsekuttivi jew aktar jinqabżu, it-titrazzjoni mill-ġdid hi rakkomandata skont it-tollerabilità tal-pazjent għal guanfacine.

Qlib minn formulazzjonijiet oħrajn ta’ guanfacine

Il-pilloli guanfacine li jerħu l-mediċina fil-pront, m’għandhomx jiġu sostitwiti fuq bażi ta’ mg/mg minħabba profili farmakokinetiċi differenti.

Popolazzjonijiet speċjali

Persuni adulti u anzjani

Is-sigurtà u l-effikaċja ta’ guanfacine fl-adulti u fl-anzjani bl-ADHD għadhom ma ġewx determinati s’issa. Għalhekk, guanfacine m’għandux jintuża f’dan il-grupp.

Indeboliment tal-fwied

It-tnaqqis fid-doża jista’ jkun meħtieġ f’pazjenti bi gradi differenti ta’ indeboliment tal-fwied. (ara sezzjoni 5.2)
L-impatt ta’ indeboliment tal-fwied fuq il-farmakokinetika ta’ guanfacine f’pazjenti pedjatriċi (tfal u adolexxenti li jkollhom minn 6‑17-il sena) ma ġiex evalwat.

Indeboliment tal-kliewi

It-tnaqqis fid-doża jista’ jkun meħtieġ f’pazjenti b’indeboliment sever tal-kliewi (GFR 29‑15 ml/min) u mard tal-kliewi fl-aħħar stadju (GRF < 15 ml/min) jew li jkun jeħtieġ id-dijalisi. L-impatt ta’ indeboliment tal-kliewi fuq il-farmakokinetika ta’ guanfacine f’pazjenti pedjatriċi (tfal u adolexxenti li jkollhom minn 6‑17-il sena) ma ġiex evalwat (ara sezzjoni 5.2).

Tfal taħt is-6 snin

Is-sigurtà u l-effikaċja ta’ guanfacine fit-tfal taħt is-6 snin għadhom ma ġewx determinati s’issa. 
M’hemm l-ebda data disponibbli.

Pazjenti kkurati b’inibituri/indutturi ta’ CYP3A4 u CYP3A5

Intwera li inibituri ta’ CYP3A4/5 għandhom effett sinifikanti fuq il-farmakokinetika ta’ guanfacine meta jingħataw flimkien. Aġġustament fid-doża hu rakkomandat bl-użu fl-istess ħin ta’ inibituri moderati/qawwija ta’ CYP3A4/5 (eż. ketoconazole, meraq tal-grejpfrut), jew indutturi qawwija ta’ CYP3A4 (eż. carbamazepine) (ara sezzjoni 4.5). 

F’każ ta’ użu fl-istess ħin ta’ inibituri qawwija u moderati ta’ CYP3A, hu rakkomandat tnaqqis ta’ 50% fid-doża ta’ guanfacine. Minħabba l-varjabilità fl-effett tal-interazzjoni, tista’ tkun meħtieġa titrazzjoni addizzjonali tad-doża (ara hawn fuq). 

Jekk guanfacine jiġi kkombinat ma’ indutturi qawwija tal-enzimi, tista’ tiġi kkunsidrata titrazzjoni mill-ġdid biex tiżdied id-doża sa doża massima ta’ kuljum ta’ 7 mg jekk ikun meħtieġ. Jekk il-kura li tinduċi tintemm, hi rakkomandata titrazzjoni mill-ġdid biex titnaqqas id-doża ta’ guanfacine matul il-ġimgħat ta’ wara (ara sezzjoni 4.5).

Metodu ta’ kif għandu jingħata 

Użu orali.

Guanfacine jittieħed darba kuljum, jew filgħodu jew filgħaxija. Il-pilloli m’għandhomx jitfarrku, jintmagħdu jew jitkissru qabel ma jinbelgħu, għax dan iżid ir-rata li biha jintreħa guanfacine.

Il-kura hi rakkomandata biss għal tfal li jkunu kapaċi jibilgħu l-pillola sħiħa mingħajr problemi.

Guanfacine jista’ jingħata bi jew mingħajr ikel, iżda m’għandux jingħata ma’ ikliet b’ħafna xaħam, minħabba esponiment miżjud (ara sezzjonijiet 4.5 u 5.2).

Guanfacine m’għandux jingħata flimkien ma’ meraq tal-grejpfrut (ara sezzjoni 4.5).

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1. 

4.4	Twissijiet speċjali u prekawzjonijiet għall-użu

Pressjoni baxxa, bradikardija u sinkope

Guanfacine jista’ jikkawża sinkope, pressjoni baxxa u bradikardija. Sinkope jista’ jinvolvu riskji ta’ waqgħat jew inċidenti, li jistgħu jirriżultaw f’korriment serju (ara sezzjonijiet 4.8 u 4.7).

Qabel il-bidu tal-kura, l-istat kardjovaskulari tal-pazjent, li jinkludi r-rata ta’ taħbit tal-qalb u l-parametri tal-pressjoni tad-demm, storja medika tal-familja ta’ mewt kardijaka għal għarrieda/mewt inspjegabbli, għandhom jiġu evalwati biex jidentifikaw pazjenti f’riskju miżjud ta’ pressjoni baxxa, bradikardija, u titwil tal-QT/riskju ta’ arritmija. Il-monitoraġġ tar-rata ta’ taħbit tal-qalb u l-parametri tal-pressjoni tad-demm għandhom jitkomplew jittieħdu kull ġimgħa matul il-perjodu ta’ titrazzjoni u l-istabbilizzazzjoni tad-doża, u mill-inqas kull 3 xhur għall-ewwel sena, filwaqt li jiġi kkunsidrat il-ġudizzju kliniku. Monitoraġġ ta’ kull 6 xhur għandu jsegwi dan il-perjodu, b’aktar monitoraġġ frekwenti wara kwalunkwe aġġustament fid-doża.

Il-kawtela hi rakkomandata meta pazjenti li għandhom storja medika ta’ pressjoni baxxa, imblokk tal-qalb, bradikardija, jew mard kardjovaskulari, jew li għandhom storja medika ta’ sinkope jew kundizzjoni li tista’ tippredisponihom għal sinkope, bħal pressjoni baxxa, pressjoni baxxa ortostatika, bradikardija, jew deidratazzjoni, jiġu kkurati b’guanfacine. Il-kawtela hi rakkomandata wkoll meta jkunu qed jiġu kkurati pazjenti li jkunu qed jiġu kkurati fl-istess ħin b’mediċini kontra l-pressjoni għolja jew prodotti mediċinali oħrajn li jistgħu jnaqqsu l-pressjoni tad-demm jew ir-rata ta’ taħbit tal-qalb jew iżidu r-riskju ta’ sinkope (ara sezzjoni 4.5). Il-pazjenti għandhom jingħataw parir biex jixorbu ħafna fluwidi.

Żidiet fil-pressjoni tad-demm u fir-rata ta’ taħbit tal-qalb mat-twaqqif

Il-pressjoni tad-demm u l-polz jistgħu jiżdiedu wara t-twaqqif ta’ guanfacine. F’esperjenza ta’ wara t-tqegħid fis-suq, rari ħafna li ġiet irrappurtata enċefalopatija ta’ pressjoni għolja mat-twaqqif f’daqqa tal-kura (ara sezzjoni 4.8). Biex jiġi mminimizzat ir-riskju ta’ żieda fil-pressjoni tad-demm mat-twaqqif, id-doża totali f’ġurnata għandha titnaqqas gradwalment fi tnaqqis ta’ mhux aktar minn 1 mg kull 3 sa 7 ijiem (ara sezzjoni 4.2). Meta titnaqqas id-doża ta’ jew titwaqqaf il-kura, il-pressjoni tad-demm u l-polz għandhom jiġu mmonitorjati.

Intervall tal-QTc

Fl-istudji ta’ fażi II-III li fihom il-parteċipanti ntgħażlu b’mod każwali, double-blind, dwar monoterapija, iż-żidiet rispettivi fit-titwil tal-intervall tal-QTc li qabżu l-bidla mil-linja bażi b’aktar minn > 60 ms Fridericia-correction u Bazett-correction, kienu 0 (0.0%) u 2 (0.3%) fost il-pazjenti li kienu qed jieħdu plaċebo, u 1 (0.1%) u 1 (0.1%) fost pazjenti li kienu qed jieħdu guanfacine.

Wara t-tqegħid fis-suq, kien hemm rapporti ta’ titwil tal-intervall tal-QT/QTc (ara sezzjoni 4.8). Fil-każ tat-titwil tal-QT tal-elettrokardjogramma, jista’ jiġi kkunsidrat, abbażi tal-ġudizzju kliniku, it-tnaqqis tad-doża jew it-twaqqif tat-trattament (ara sezzjoni 4.2).

Guanfacine għandu jiġi preskritt b’kawtela f’pazjenti bi storja medika magħrufa ta’ titwil tal-QT, fatturi ta’ riskju għal torsade de pointes (eż. imblokk tal-qalb, bradikardija, ipokalemija) jew f’pazjenti li jkunu qed jieħdu prodotti mediċinali magħrufa li jtawlu l-intervall tal-QT (ara sezzjoni 4.5). Dawn il-pazjenti għandhom jirċievu evalwazzjoni kardijaka addizzjonali skont il-ġudizzju kliniku (ara sezzjoni 4.8).

Sedazzjoni u ngħas

Guanfacine jista’ jikkawża ngħas u sedazzjoni, l-aktar fil-bidu tal-kura, u dawn jistgħu jdumu tipikament għal 2-3 ġimgħat u anki għal perjodi itwal f’ċerti każijiet. Għalhekk hu rakkomandat li l-pazjenti għandhom jiġu mmonitorjati mill-qrib kull ġimgħa matul il-perjodu ta’ titrazzjoni u l-istabbilizzazzjoni tad-doża (ara sezzjoni 4.2), u kull 3 xhur matul ewwel sena, filwaqt li jiġi kkunsidrat il-ġudizzju kliniku. Qabel guanfacine jintuża ma’ kwalunkwe depressanti oħrajn attivi b’mod ċentrali (bħal alkoħol, sedattivi, barbiturates, phenothiazines, jew benzodiazepines), il-potenzjal għal effetti sedattivi addittivi għandu jiġi kkunsidrat (ara sezzjoni 4.5). Il-pazjenti m’għandhomx jixorbu alkoħol waqt li jkunu qed jieħdu guanfacine. 

Il-pazjenti huma avżati biex ma jħaddmux tagħmir tqil, isuqu karozza jew rota sakemm ikunu jafu kif jirrispondu għall-kura b’guanfacine (ara sezzjoni 4.7).

Formazzjoni ta’ ħsieb biex jitwettaq suwiċidju

Kien hemm rapporti ta’ wara t-tqegħid fis-suq ta’ avvenimenti relatati mas-suwiċidju (inkluż il-formazzjoni ta’ ħsieb biex jitwettaq suwiċidju, attentati ta’ suwiċidju u twettiq ta’ suwiċidju) f’pazjenti kkurati b’guanfacine. Fil-biċċa l-kbira tal-każijiet, il-pazjenti kellhom disturbi psikjatriċi sottostanti. Għalhekk, huwa rrakkomandat li dawk li jieħdu ħsieb il-pazjenti u t-tobba jimmonitorjaw lill-pazjenti għal sinjali ta’ avvenimenti relatati mas-suwiċidju, inkluż fil-bidu tad-doża/fl-ottimizzazzjoni tad-doża u meta titwaqqaf il-mediċina. Il-pazjenti u dawk li jieħdu ħsiebhom għandhom jiġu mħeġġa jirrappurtaw kull ħsieb jew sensazzjoni ta’ diqa fi kwalunkwe mument lill-professjonist tal-kura tas-saħħa tagħhom.

Aggressjoni

Ġew irrappurtati mġiba aggressiva jew ostilità fil-provi kliniċi u fl-esperjenza ta’ wara t-tqegħid fis-suq b’guanfacine. Il-pazjenti kkurati b’guanfacine għandhom jiġu mmonitorjati għall-feġġ ta’ imġiba aggressiva jew ostilità.

Effetti fuq it-tul, il-piż u l-indiċi tal-Massa tal-Ġisem (BMI)

Tfal u adolexxenti kkurati b’guanfacine jistgħu juru żieda fil-BMI tagħhom. Għalhekk, il-monitoraġġ tat-tul, tal-piż u tal-BMI għandu jsir qabel ma tinbeda t-terapija, u mbagħad kull 3 xhur għall-ewwel sena, filwaqt li jiġi kkunsidrat il-ġudizzju kliniku. Monitoraġġ ta’ kull 6 xhur għandu jsegwi dan il-perjodu, b’aktar monitoraġġ frekwenti wara kwalunkwe aġġustament fid-doża.

Eċċipjenti

Intuniv fih il-lactose. Pazjenti li għandhom problemi ereditarji rari ta’ intolleranza għall-galactose, nuqqas totali ta’ lactase jew malassorbiment tal-glucosegalactose, m’għandhomx jieħdu din il-mediċina.

Dan il-prodott mediċinali fih anqas minn 1 mmol sodium (23 mg) f’kull pillola, jiġifieri essenzjalment ‘ħieles mis-sodium’.

4.5	Interazzjoni ma’ prodotti mediċinali oħra u forom oħra ta’ interazzjoni

Meta guanfacine jintuża flimkien ma’ inibituri jew indutturi ta’ CYP3A4/5, il-konċentrazzjonijiet fil-plażma ta’ guanfacine jistgħu jiżdiedu jew jitnaqqsu, u potenzjalment jaffettwaw l-effikaċja u s-sigurtà ta’ guanfacine. Guanfacine jista’ jżid il-konċentrazzjonijiet fil-plażma ta’ prodotti mediċinali mogħtija flimkien li jiġu metabolizzati permezz ta’ CYP3A4/5 (ara sezzjonijiet 4.2, 4.4 u 5.2). 

Guanfacine huwa inibitur in vitro ta’ MATE1 u r-relevanza klinika tal-inibizzjoni ta’ MATE1 ma tistax tiġi eskluża. L-għoti konkomitanti ta’ guanfacine ma’ sottostrati ta’ MATE1 jista’ jirriżulta f’żidiet fil-konċentrazzjonijiet ta’ dawn il-prodotti mediċinali fil-plażma. Barra minn hekk, abbażi ta’ studji in vitro, guanfacine jista’ jkun inibitur ta’ OCT1 f’konċentrazzjonijiet massimali fil-vina portali. L-għoti konkomitanti ta’ guanfacine ma’ sottostrati ta’ OCT1 b’Tmax simili (eż. metformin) jista’ jirriżulta f’żidiet fis-Cmax ta’ dawn il-prodotti mediċinali.

L-effett farmakodinamiku ta’ guanfacine jista’ jkollu effett addittiv meta jittieħed ma’ prodotti oħrajn magħrufa li jikkawżaw sedazzjoni, pressjoni baxxa jew titwil tal-QT (ara sezzjoni 4.4).

Studji ta’ interazzjoni twettqu biss f’adulti. Madankollu, ir-riżultat hu mistenni li jkun simili fil-medda ta’ età pedjatrika indikata.

Prodotti mediċinali li jtawlu l-QT

Guanfacine jikkawża tnaqqis fir-rata ta’ taħbit tal-qalb. Minħabba l-effett ta’ guanfacine fuq ir-rata ta’ taħbit tal-qalb, l-użu fl-istess ħin ta’ guanfacine ma’ prodotti mediċinali li jtawlu l-QT ġeneralment mhuwiex rakkomandat (ara sezzjoni 4.4).

Inibituri ta’ CYP3A4 u CYP3A5

Għandha tintuża kawtela meta guanfacine jingħata lil pazjenti li jkunu qed jieħdu ketoconazole u inibituri moderati u qawwija oħrajn ta’ CYP3A4/5. Hu propost tnaqqis fid-doża ta’ guanfacine fil-medda tad-doża rakkomandata (ara sezzjoni 4.2). L-għoti ta’ guanfacine ma’ inibituri moderati u qawwija ta’ CYP3A4/5 jgħolli l-konċentrazzjonijiet ta’ guanfacine fil-plażma u jżid ir-riskju ta’ reazzjonijiet avversi bħal pressjoni baxxa, bradikardija, u sedazzjoni. Kien hemm żieda sostanzjali fir‑rata u l‑grad ta’ esponiment ta’ guanfacine meta jingħata ma’ ketoconazole; il-konċentrazzjonijiet massimi fil-plażma (Cmax) ta’ guanfacine u l-esponiment (AUC) żdiedu bid-doppju u bi 3 darbiet, rispettivament. Inibituri oħrajn ta’ CYP3A4/5 jista’ jkollhom effett komparabbli. Ara tabella 3 għal lista ta’ eżempji ta’ inibituri moderati u qawwija ta’ CYP3A4/5. Din il-lista mhijiex definittiva.

Indutturi ta’ CYP3A4

Meta l-pazjenti jkunu qed jieħdu guanfacine flimkien ma’ induttur ta’ CYP3A4, hi proposta żieda fid-doża ta’ guanfacine fil-medda tad-doża rakkomandata (ara sezzjoni 4.2). Kien hemm tnaqqis sinifikanti fir‑rata u l-grad ta’ esponiment ta’ guanfacine meta jingħata flimkien ma’ rifampicin, induttur ta’ CYP3A4. Il-konċentrazzjonijiet massimi fil-plażma (Cmax) u l-esponiment (AUC) ta’ guanfacine naqsu b’54% u 70% rispettivament. Indutturi oħrajn ta’ CYP3A4 jista’ jkollhom effett komparabbli. Ara tabella 3 għal lista ta’ eżempji ta’ indutturi ta’ CYP3A4/5. Din il-lista mhijiex definittiva.

Tabella 3

	Inibituri moderati ta’ CYP3A4/5
	Inibituri qawwija ta’ CYP3A4/5
	Indutturi ta’ CYP3A4

	Aprepitant
	Boceprevir
	Bosentan

	Atazanavir
	Chloramphenicol
	Carbamazepine

	Ciprofloxacin
	Clarithromycin
	Efavirenz

	Crizotinib
	Indinavir
	Etravirine

	Diltiazem
	Itraconazole
	Modafinil

	Erythromycin
	Ketoconazole
	Nevirapine

	Fluconazole
	Posaconazol
	Oxcarbazepine

	Fosamprenavir
	Ritonavir
	Phenobarbital

	Imatinib
	Saquinavir.
	Phenytoin

	Verapamil
	Suboxone
	Primidone

	Meraq tal-grejpfrut
	Telaprevir
	Rifabutin

	
	Telithromycin
	Rifampicin

	
	
	St. John’s wort

	Ara sezzjoni 4.2 għal rakkomandazzjonijiet addizzjonali dwar id-dożaġġ



Valproic acid

L-għoti flimkien ta’ guanfacine u valproic acid jista’ jirriżulta f’żieda fil-konċentrazzjonijiet ta’ valproic acid. Il-mekkaniżmu ta’ din l-interazzjoni mhuwiex magħruf, għalkemm kemm guanfacine kif ukoll valproic acid jiġu metabolizzati permezz ta’ glukuronidazzjoni, u possibbilment tirriżulta f’inibizzjoni kompetittiva. Meta guanfacine jingħata flimkien ma’ valproic acid, il‑pazjenti għandhom jiġu mmonitorjati għal potenzjal ta’ effetti addittivi fuq is-sistema nervuża ċentrali (CNS) u għandha tingħata konsiderazzjoni għall-monitoraġġ tal-konċentrazzjonijiet ta’ valproic acid fis-serum. Aġġustamenti fid‑doża ta’ valproic acid u guanfacine jistgħu jkunu indikati meta jingħataw flimkien.

Prodotti mediċinali kontra l-pressjoni għolja

Għandha tintuża kawtela meta guanfacine jingħata flimkien ma’ prodotti mediċinali kontra l-pressjoni għolja, minħabba l-potenzjal għal effetti farmakodinamiċi addittivi bħal pressjoni baxxa u sinkope (ara sezzjoni 4.4).

Prodotti mediċinali li jnaqqsu l-attività tas-CNS

Għandha tintuża kawtela meta guanfacine jingħata fl-istess ħin ma’ prodotti mediċinali li jnaqqsu l-attività tas-CNS (eż. alkoħol, sedattivi, mediċini ipnotiċi, benzodiazepines, barbiturates, u antipsikotiċi) minħabba l-potenzjal għal effetti farmakodinamiċi addittivi bħal sedazzjoni u ngħas (ara sezzjoni 4.4).

Methylphenidate orali

Fi studju dwar l-interazzjoni, la guanfacine u lanqas Osmotic Release Oral System (OROS)‑methylphenidate HCl li jerħi l-mediċina b’mod estiż, ma nstabu li jaffettwaw il-farmakokinetika tal-prodotti mediċinali l-oħrajn meta jittieħdu flimkien.

Lisdexamfetamine dimesylate

Fi studju dwar l-interazzjoni tal-mediċina, l-għoti ta’ guanfacine flimkien ma’ lisdexamfetamine dimesylate, ikkawża żieda ta’ 19% fil-konċentrazzjonijiet massimi ta’ guanfacine fil-plażma, filwaqt li l-esponiment (AUC) żdied b’7%. Dawn it-tibdiliet żgħar mhumiex mistennija li jkunu klinikament sinifikanti. F’dan l-istudju, l-ebda effett fuq l-esponiment ta’ d-amphetamine ma ġie osservat wara l-kombinazzjoni ta’ guanfacine u lisdexamfetamine dimesylate.

Interazzjonijiet mal-ikel

Guanfacine m’għandux jingħata ma’ ikliet b’ħafna xaħam minħabba żieda fl-esponiment, għax intwera li ikliet b’ħafna xaħam għandhom effett sinifikanti fuq l-assorbiment ta’ guanfacine (ara sezzjoni 4.2).

4.6	Fertilità, tqala u treddigħ

Tqala

M’hemmx data jew hemm data limitata dwar l-użu ta’ guanfacine f’nisa tqal. 

Studji f’annimali wrew effett tossiku fuq is-sistema riproduttiva (ara sezzjoni 5.3).

L-użu ta’ guanfacine mhux irrikkmandat waqt it-tqala u fin-nisa li għandhom il-potenzjal li joħorġu tqal u mhumiex jużaw kontraċettivi.

Treddigħ

Mhux magħruf jekk guanfacine/metaboliti jiġux eliminati mill-ħalib tas-sider tal-bniedem.

Data farmakodinamika / tossikoloġika fl-annimali wriet li kien hemm eliminazzjoni ta’ guanfacine/metaboliti fil-ħalib tas-sider (ara sezzjoni 5.3). Għalhekk, ir-riskju gћat-tarbija li tkun qed terda’ mhux eskluż.

Gћandha tittieћed deċiżjoni jekk il-mara twaqqafx it-treddigћ u/jew twaqqafx it-terapija b’guanfacine, wara li jigi kkunsidrat il-benefiċċju ta’ treddigћ gћat-tarbija u l-benefiċċju tat-trattament gћall-mara.

Fertilità

M’hemmx data jew hemm data limitata dwar l-effett fuq il-fertilità mill-użu ta’ guanfacine fil-bnedmin.

Studji fl-annimali jindikaw effett fuq il-fertilità fl-irġiel (ara sezzjoni 5.3). 

4.7	Effetti fuq il-ħila biex issuq u tħaddem magni

Guanfacine jista’ jkollu effett moderat sa qawwi ħafna fuq il-ħila biex issuq u tħaddem magni. Guanfacine jista’ jikkawża sturdament u ngħas. Dawn l-effetti jseħħu b’mod predominanti fil-bidu tal-kura u jistgħu jseħħu inqas ta’ spiss hekk kif il-kura tkompli. Sinkope ġie osservat ukoll. Il-pazjenti għandhom jiġu mwissija dwar dawn l-effetti possibbli u jiġu avżati li jekk ikunu affettwati, għandhom jevitaw dawn l-attivitajiet (ara sezzjoni 4.4).

4.8	Effetti mhux mixtieqa

Sommarju tal-profil tas-sigurtà

L-iktar reazzjonijiet avversi rrappurtati b’mod frekwenti jinkludu ngħas (40.6%), uġigħ ta’ ras (27.4%), għeja (18.1%), uġigħ addominali fin-naħa ta’ fuq (12.0%), u sedazzjoni (10.2%). L-iktar reazzjonijiet avversi serji rrappurtati b’mod komuni jinkludu pressjoni baxxa (3.2%), żieda fil-piż (2.9%), bradikardija (1.5%) u sinkope (0.7%). Ir-reazzjonijiet avversi ta’ ngħas u sedazzjoni seħħew l-aktar fil-bidu tal-kura, u dawn jistgħu jdumu tipikament għal 2‑3 ġimgħat u anki għal perjodi itwal f’ċerti każijiet.

Lista tabulata ta’ reazzjonijiet avversi

It-tabella li ġejja tippreżenta r-reazzjonijiet avversi kollha bbażat fuq il-provi kliniċi u rappurtaġġ spontanju. Ir-reazzjonijiet avversi kollha mill-esperjenza ta’ wara t-tqegħid fis-suq qed jintwerew b’format italicised.

Id-definizzjonijiet li ġejjin japplikaw għat-terminoloġija ta’ frekwenza li tintuża minn hawn ’il quddiem:
komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1 000 sa <1 /100), rari (≥ 1/10 000 sa < 1/1 000), rari ħafna (< 1/10 000) u mhux magħruf (ma tistax tittieħed stima mid-data disponibbli).

Tabella 4. Reazzjonijiet avversi

	[bookmark: _Hlk214374528]
Tabella 4. Reazzjonijiet avversi tal-mediċina

	Sistema tal-Klassifika tal-Organi
Reazzjoni avversa
	Kategorija ta’ Inċidenza

	Disturbi fis-sistema immunitarja

	Sensittività eċċessiva
	Mhux komuni

	

	Disturbi fil-metaboliżmu u n-nutrizzjoni

	Tnaqqis fl-aptit
	Komuni

	

	Disturbi psikjatriċi

	Depressjoni
	Komuni

	Ansjetà
	Komuni

	Nuqqas ta’ stabbilità emozzjonali
	Komuni

	Nuqqas ta’ rqad
	Komuni

	Nuqqas medju ta’ rqad
	Komuni

	
Ħmar il-lejl
	Komuni

	Aġitazzjoni
	Mhux komuni

	Aggressjoni
	Mhux komuni

	Alluċinazzjoni
	Mhux komuni

	


	
Disturbi fis-sistema nervuża
	

	Ngħas
	Komuni ħafna

	Uġigħ ta’ ras
	Komuni ħafna

	Sedazzjoni
	Komuni

	Sturdament 
	Komuni

	Letarġija
	Komuni

	Konvulżjoni 
	Mhux komuni

	Sinkope/tintilef minn sensik
	Mhux komuni

	Sturdament li jiddependi mill-qagħda
	Mhux komuni

	Irqad esaġerat
	Rari

	

	Disturbi fil-qalb
	

	Bradikardija
	Komuni

	Imblokk atrijoventrikulari tal-ewwel grad
	Mhux komuni

	Takikardija
	Mhux komuni

	Arritmija tas-sinus
	Mhux komuni

	

	Disturbi vaskulari

	Pressjoni baxxa
	Komuni

	Pressjoni baxxa ortostatika
	Komuni

	Sfura
	Mhux komuni

	Pressjoni għolja
	Rari

	Enċefalopatija taʼ pressjoni għolja
	Rari ħafna

	

	Disturbi respiratorji, toraċiċi u medjastinali

	Ażżma
	Mhux komuni

	

	Disturbi gastro-intestinali

	Uġigħ addominali
	Komuni ħafna

	Rimettar
	Komuni

	Dijarea
	Komuni

	Dardir
	Komuni

	Stitikezza
	Komuni

	Skonfort addominali/fl-istonku
	Komuni

	Ħalq xott
	Komuni

	Dispepsija
	Mhux komuni

	

	Disturbi fil-ġilda u fit-tessuti ta’ taħt il-ġilda

	Raxx
	Komuni

	Ħakk
	Mhux komuni

	

	Disturbi fil-kliewi u fis-sistema urinarja

	Enuresi
	Komuni

	Pollakijurija 
	Mhux komuni

	

	Disturbi fis-sistema riproduttiva u fis-sider 

	Disfunzjoni erettili 
	Mhux magħruf

	

	Disturbi ġenerali u kondizzjonijiet ta’ mnejn jingħata

	Għeja
	Komuni ħafna

	Irritabilità
	Komuni

	Astenja
	Mhux komuni

	Uġigħ fis-sider
	Mhux komuni

	Telqa
	Rari

	

	Investigazzjonijiet

	Tnaqqis fil-pressjoni tad-demm
	Komuni

	Żieda fil-piż
	Komuni

	Titwil tal-QT tal-elettrokardjogramma
	Mhux komuni

	Żieda fil-pressjoni tad-demm
	Mhux komuni

	Nuqqas fir-rata ta’ taħbit tal-qalb 
	Mhux komuni

	Żieda f’alanine aminotransferase
	Mhux komuni



Deskrizzjoni ta’ reazzjonijiet avversi magħżula

Ngħas/sedazzjoni, pressjoni baxxa, bradikardija u sinkope

Fil-ġabra globali ta’ pazjenti kkurati bi guanfacine, ngħas seħħew f’40.6% u sedazzjoni f’10.2% tal-pazjenti kkurati bi guanfacine. Bradikardija seħħet f’1.5%, pressjoni baxxa fi 3.2% u sinkope seħħ f’0.7% tal-pazjenti kollha kkurati bi guanfacine. L-okkorrenza ta’ ngħas/sedazzjoni u pressjoni baxxa kienet l-aktar prominenti fl-ewwel ftit ġimgħat ta’ kura u naqset gradwalment wara dan.

Effetti fuq it-tul, il-piż u Indiċi tal-Massa tal-Ġisem (BMI)

Follow-up bir-reqqa tal-piż jissuġġerixxi li t-tfal u l-adolexxenti li ħadu guanfacine fl-istudju (i.e. kura għal 7 ijiem kull ġimgħa matul is-sena) urew, skont bidla medja normalizzata għall-età u s-sess tal-persuna mil-linja bażi fil-percentile tal-BMI, 4.3 fuq perjodu ta’ sena (il-percentiles medji fil-linja bażi u 12-il xahar kienu ta’ 68.3 u 73.1, rispettivament). Konsegwentement, bħala parti mill-monitoraġġ ta’ rutina tat-tul, tal-piż u tal-BMI, għandhom jiġu mmonitorjati fil-bidu tal-kura u kull 3 xhur matul l-ewwel sena, u mbagħad kull 6 xhur, u jiġi kkunsidrat il-ġudizzju kliniku, u tinżamm chart tat-tkabbir.

Titwil tal-intervall tal-QT/QTc

Fi studju bir-reqqa tal-QT/QTc, l-effett ta’ 2 livelli ta’ doża ta’ guanfacine li jerħi l-mediċina fil-pront (4 mg u 8 mg) fuq l-intervall tal-QT, ġie evalwat fi studju double-blind, li fih il-parteċipanti ntgħażlu b’mod każwali, ikkontrollat bi plaċebo u b’mod attiv, tat-tip cross-over, f’adulti b’saħħithom. Żieda apparenti fil-medja tal-QTc ġiet osservata għaż-żewġ dożi. Din is-sejba m’għandha l-ebda rilevanza klinika magħrufa.

Fl-istudji ta’ fażi II-III li fihom il-parteċipanti ntgħażlu b’mod każwali, double-blind, dwar monoterapija, iż-żidiet rispettivi fit-titwil tal-intervall tal-QTc li qabżu l-bidla mil-linja bażi b’aktar minn 60 ms Fridericia-correction u Bazett‑correction, kienu 0 (0.0%) u 2 (0.3%) fost il-pazjenti li kienu qed jieħdu plaċebo, u 1 (0.1%) u 1 (0.1%) fost pazjenti li kienu qed jieħdu guanfacine.

Wara t-tqegħid fis-suq, kien hemm rapporti ta’ titwil tal-intervall tal-QT/QTc, li ġie lura għan-normal wara tnaqqis tad-doża jew twaqqif ta’ guanfacine (ara sezzjoni 4.4).

Żieda fil-pressjoni tad-demm u fir-rata ta’ taħbit tal-qalb mat-twaqqif ta’ guanfacine

Il-pressjoni tad-demm u l-polz jistgħu jiżdiedu wara t-twaqqif ta’ guanfacine. F’esperjenza ta’ wara t-tqegħid fis-suq, rari ħafna li ġiet irrappurtata enċefalopatija ta’ pressjoni għolja mat-twaqqif f’daqqa ta’ guanfacine (ara sezzjoni 4.4). 

Fi studju ta’ manteniment dwar l-effikaċja fit-tfal u fl-adoloxxenti, mat-twaqqif ta’ guanfacine, ġew osservati żidiet fil-medja tal-pressjoni tad-demm sistolika u dijastolika ta’ madwar 3 mmHg u 1 mmHg rispettivament, ogħla mil-linja bażi oriġinali. Madankollu, l-individwi jista’ jkollhom żidiet akbar minn kif rifless fil-bidliet medji. Fl-aħħar tal-perjodu ta’ segwitu, ġew osservati żidiet fil-pressjoni tad-demm f’xi individwi li varjaw bejn 3 u 26 ġimgħa wara d-doża finali (ara sezzjonijiet 4.2 u 5.1).

Pazjenti adulti

Guanfacine ma ġiex studjat f’adulti bl-ADHD.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Sinjali u sintomi ta’ doża eċċessiva jistgħu jinkludu pressjoni baxxa, pressjoni għolja inizjali, bradikardija, letarġija, titwil tal-QT tal-elettrokardjogramma, u tnaqqis respiratorju. Instabbiltà emodinamika ġiet assoċjata wkoll ma’ doża eċċessiva ta’ guanfacine 3 darbiet tad-doża rakkomandata ta’ kuljum. L-immaniġġjar ta’ doża eċċessiva ta’ guanfacine għandu jinkludi monitoraġġ għal, u l-kura ta’ dawn is-sinjali u s-sintomi. 

Pazjenti pedjatriċi (tfal u adolexxenti li jkollhom minn 6‑17-il sena, inklużivi) li jiżviluppaw letarġija, għandhom jiġu osservati għall-iżvilupp ta’ tossiċità aktar serja li tinkludi koma, bradikardija u pressjoni baxxa għal sa 24 siegħa, minħabba l-possibbiltà ta’ dewmien fil-bidu ta’ dawn is-sintomi.

Il-kura ta’ doża eċċessiva tista’ tinkludi ħasil gastriku jekk dan jitwettaq dritt wara l-inġestjoni. Il-faħam attivat jista’ jkun utli biex jillimita l-assorbiment. Guanfacine mhuwiex dijalizzabbli f’ammonti klinikalment sinifikanti (2.4%).


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: Mediċini kontra l-pressjoni għolja, mediċini antiadrenerġiċi li jaġixxu b’mod ċentrali. Kodiċi ATC: C02AC02.

Mekkaniżmu ta’ azzjoni

Guanfacine hu agonist selettiv tar-riċettur alpha2A-adrenerġiku, fis-sens li għandu affinità ogħla ta’ 15‑20 darba għal dan is-sottotip ta’ riċettur milli għas-sottotipi alpha2B jew alpha2C. Guanfacine mhuwiex stimulant. Il-mod ta’ azzjoni ta’ guanfacine fl-ADHD mhuwiex stabbilit b’mod sħiħ. Riċerka preklinika tissuġġerixxi li guanfacine jimmodula s-senjalazzjoni fil-kortiċi prefrontali u l-gangliji bażali permezz ta’ modifikazzjoni diretta tat-trasmissjoni sinattika ta’ noradrenalin fir-riċetturi alpha2A -adrenerġiċi.

Effetti farmakodinamiċi

Guanfacine hu sustanza magħrufa kontra l-pressjoni għolja. Billi jistimula riċetturi alpha2A‑adrenerġiċi, guanfacine inaqqas l-impulsi tan-nervaturi simpatetiċi miċ-ċentru vażomotorili lill-qalb u lill-vini/arterji tad-demm. Dan jirriżulta fi tnaqqis fir-reżistenza vaskulari periferali u fil-pressjoni tad-demm, u tnaqqis fir-rata ta’ taħbit tal-qalb.

Effikaċja klinika u sigurtà

L-effetti ta’ guanfacine fil-kura ta’ ADHD ġew eżaminati f’5 studji kkontrollati fi tfal u adolexxenti (minn 6 sa 17-il sena), 3 provi kkontrollati li damu żmien qasir fi tfal u adolexxenti li kellhom minn 6 sa 17-il sena, 1 studju kkontrollat li dam żmien qasir fl-adolexxenti li kellhom minn 13 sa 17-il sena, u prova waħda li fiha l-parteċipanti ntgħażlu b’mod każwali, dwar it-twaqqif tal-mediċina fi tfal u adolexxenti li kellhom bejn 6-17-il sena, li kollha ssodisfaw il-kriterji DSM-IV-TR għall-ADHD. Il-maġġoranza tal-pazjenti kisbu doża ottimizzata bejn 0.05‑0.12 mg/kg/jum.

Tliet mija u sebgħa u tletin pazjent li kellhom bejn 6-17-il sena, ġew evalwati fl-Istudju importanti ħafna SPD 503-316, ta’ Fażi 3, biex jiġu evalwati s-sigurtà u l-effikaċja ta’ dożaġġ ta’ darba kuljum (tfal: 1-4 mg/jum, adolexxenti: 1‑7 mg/jum). F’dan l-istudju li dam 12-il ġimgħa (6-12-il sena) jew 15-il ġimgħa (13-17-il sena), li fih il-parteċipanti ntgħażlu b’mod każwali, double-blind, grupp parallel, bi plaċebo u referenza attiva (atomoxetine), dwar it-titrazzjoni tad-doża, guanfacine wera effikaċja akbar b’mod sinifikanti mill-plaċebo fuq is-sintomi tal-ADHD ibbażat fuq il-klassifikazzjonijiet tal-investigatur fuq l-Iskala tal-Klassifikazzjoni tal-ADHD (ADHD-RS). L-Iskala tal-Klassifikazzjoni tal-ADHD hi kejl tas-sintomi ewlenin tal-ADHD. Ir-riżultati fir-rigward tal-istudju dwar il-punt aħħari primarju qed jintwerew f’Tabella 5.

Tabella 5. Sommarju tal-effikaċja primarja għal studju SPD503-316: ADHD-RS-IV

	Gruppi ta’ Kura
	N
	ADHD-RS-IV (SD) fil-linja bażi
	Tibdil mil-linja bażi (SD)
	Differenza mill-plaċebo (95%CI)
Daqs tal-effett
	Individwi li rrispondew
	Differenza minn plaċebo (95% CI)

	Guanfacine

Atomoxetine

Plaċebo
	114

112

111
	43.1 (5.5)

43.7 (5.9)

43.2 (5.6)
	-23.9 (12.4)

-18.6 (11.9)

-15.0 (13.1)
	-8.9 (-11.9, -5.8) 
0.8
-3.8 (-6.8, -0.7)
0.3
NA
	64.3%

55.4%

42.3%
	21.9% (9.2; 34.7)

13.0% (0.0; 26.0)

NA

	Atomoxetine
	112
	43.7 (5.9)
	-18.6 (11.9)
	-3.8 (-6.8, -0.7) 0.3
	55.4%
	13.0% (0.0; 26.0)

	Plaċebo
	111
	43.2 (5.6)
	-15.0 (13.1)
	NA
	42.3%
	NA



Ir-riżultati tal-punti aħħarin sekondarji kienu konsistenti ma’ dawk tal-punt aħħari primarju. Il-perċentwali ta’ individwi li laħqu l-kriterji ta’ rispons (tnaqqis ta’ ≥ 30% mil-linja bażi fil-Punteġġ Totali ta’ ADHD-RS-IV u valur CGI-I ta’ 1 jew 2) kienu ta’ 64.3% għal guanfacine, 55.4% għal atomoxetine u 42.3% għall-plaċebo. Guanfacine wera wkoll titjib sinifikanti fit-tagħlim, fil-funzjonament fl-iskola u fil-familja kif imkejla bil-(punteġġ WFIRS-P).

Barra minn hekk, twettaq studju li dam 15-il ġimgħa, double-blind, li fih il‑parteċipanti ntgħażlu b’mod każwali, ikkontrollat bi plaċebo, dwar l-ottimizzazzjoni tad-doża (SPD503-312), f’adolexxenti li kellhom minn 13-17-il sena (n = 314) biex jikkonferma l-effikaċja, is-sigurtà, u t-tollerabilità ta’ guanfacine (1-7 mg/jum) fil-kura tal-ADHD. Guanfacine wera titjib akbar b’mod sinifikanti fil-punteġġ totali ta’ ADHD-RS-IV meta mqabbel ma’ individwi li rċivew plaċebo. Pazjenti kkurati bi guanfacine kienu f’kundizzjonijiet aħjar b’mod statistikament sinifikanti fuq ir-riżultat funzjonali kif imkejjel mill-impressjoni globali klinika tas-severità (clinical global impression of severity, CGI-S) fil-punt aħħari meta mqabbla ma’ pazjenti kkurati bi plaċebo. Is-superjorità (sinifikanza statistika) fuq il-plaċebo fl-oqsma tal-familja u l-iskola, u tat-tagħlim, tal-punteġġ WFIRS-P, ma ġietx stabbilita f’dan l-istudju.

L-istudju (SPD503-315) kien studju fit-tul li dam 41 ġimgħa, dwar il-manteniment tal-effikaċja, li kien jinkludi fażi open‑label (sa 13-il ġimgħa) segwita minn fażi double-blind, ikkontrollata bi plaċebo, li fiha l‑parteċipanti ntgħażlu b’mod każwali, dwar it-twaqqif tal-mediċina (sa 26 ġimgħa), li twettaq fuq pazjenti pedjatriċi (tfal u adolexxenti li kellhom bejn 6‑17-il sena, inklużivi) (n = 526 fil-fażi open‑label u n = 315 fil-fażi double‑blind, li fiha l-parteċipanti ntgħażlu b’mod każwali, dwar it-twaqqif tal-mediċina) biex jevalwa l‑effikaċja, is-sigurtà, u t-tollerabilità ta’ dożaġġ ta’ darba kuljum bi guanfacine (tfal: 1-4 mg/jum, adolexxenti: 1-7 mg/jum) fil-kura tal-ADHD. Guanfacine kien superjuri għall-plaċebo fil-manteniment fit-tul tal-kura fi tfal u adolexxenti bl-ADHD, kif imkejjel mill-fallimenti kumulattivi tal-kura (49.3% għal guanfacine, u 64.9% għal plaċebo, p = 0.006). Il-falliment tal-kura kien definit bħala żieda ta’ ≥ 50% fil-punteġġ totali ta’ ADHD-RS-IV u żieda ta’ ≥ 2 punti fil-punteġġ CGI-S meta mqabbel mal-punteġġi rispettivi fil-viżta double-blind fil-linja bażi. Fl-aħħar tal-kura double-blind tagħhom, proporzjon akbar b’mod sinifikanti ta’ individwi fil-grupp ta’ guanfacine meta mqabbla mal-grupp tal-plaċebo, kienu normali jew morda mentalment b’mod borderline, kif imkejla mill-impressjoni globali klinika ta’ severità (CGI-S) li tinkludi evalwazzjoni tal-funzjonament. Is-superjorità (sinifikanza statistika) fuq il-plaċebo fl-oqsma tal-familja u l-iskola, u tat-tagħlim, tal-punteġġ WFIRS-P, ma ġietx stabbilita b’mod konsistenti f’dan l-istudju.

Riżultati simili għall-effikaċja ta’ guanfacine fil-kura tal-ADHD ġew stabbiliti f’2 provi li fihom il-parteċipanti ntgħażlu b’mod każwali, double-blind, ikkontrollati bi plaċebo, b’doża fissa (medda ta’ 1-4 mg/jum), dwar monoterapija f’pazjenti pedjatriċi (tfal u adolexxenti li kellhom minn 6-17-il sena, inklużivi). Studji SPD503-301 u SPD503-304 damu 8 u 9 ġimgħat, rispettivament, u t-tnejn saru fl-Istati Uniti. Guanfacine wera titjib akbar b’mod sinifikanti meta mqabbel mal-plaċebo fuq il-bidla mil-linja bażi sal-aħħar darba li l-pazjent ikun ħa l-mediċina, mal-evalwazzjoni tal-kura fil-punteġġ tal-Iskala tal-Klassifikazzjoni tal-ADHD (ADHD-RS-IV) fiż-żewġ studji (tnaqqis aġġustat għall-plaċebo fil-medja tal-least squares (LS) ivarja minn 5.4 sa 10.0, p < 0.02).

Studju SPD503-314 twettaq fi tfal li kellhom minn 6-12-il sena biex jevalwa l-effikaċja ta’ dożaġġ ta’ darba kuljum bi guanfacine (1-4 mg) mogħti jew filgħodu jew filgħaxija. Dan kien studju double-blind, li fih il-parteċipanti ntgħażlu b’mod każwali, ikkontrollat bi plaċebo, dwar l-ottimizzazzjoni tad-doża, li dam 9 ġimgħat, li twettaq fl-Istati Uniti u l-Kanada. Is-sintomi ta’ ADHD ġew evalwati bħala l-bidla mil-linja bażi sa ġimgħa 8 (sal-aħħar darba li l-pazjent ikun ħa l-mediċina mal-evalwazzjoni tal-kura) fil-punteġġi totali tal-Iskala tal-Klassifikazzjoni tal-ADHD (ADHD-RS-IV) Guanfacine wera titjib akbar b’mod sinifikanti meta mqabbel mal-plaċebo irrispettivament mill-ħin (AM jew PM) tal-għoti (differenza medja tal-least squares (LS) aġġustata għall-plaċebo ta’ -9.4 u -9.8 għal dożaġġ AM u PM, rispettivament, p < 0.001).

L-għoti flimkien ma’ psikostimulanti

L-effett tal-għoti flimkien ma’ psikostimulanti ġie eżaminat fi studju add-on li sar f’persuni li kellhom rispons parzjali għal psikostimulanti. L-istudju kien double-blind, li fih il-parteċipanti ntgħażlu b’mod każwali, ikkontrollat bi plaċebo, multiċentriku, dwar l-ottimizzazzjoni tad-doża, li dam 9 ġimgħat. Kien maħsub biex jevalwa l-effikaċja u s-sigurtà ta’ guanfacine (1, 2, 3, u 4 mg/jum) meta jingħata flimkien ma’ psikostimulanti li jaħdmu fit-tul (amphetamine, lisdexamfetamine, methylphenidate, dexmethylphenidate) fi tfal u adolexxenti li kellhom bejn 6-17-il sena, b’dijanjosi ta’ ADHD u rispons parzjali subottimali għal psikostimulanti. Rispons subottimali ġie definit bħala punteġġ totali ta’ ADHD-RS-IV ta’ ≥ 24 u punteġġ ta’ CGI-S ta’ ≥ 3 meta sar l-iscreening u fil-linja bażi. L-evalwazzjoni tal-effikaċja primarja kien il-punteġġ totali ta’ ADHD-RS-IV.

Ir-riżultati wrew li pazjenti kkurati b’add-on guanfacine, tjiebu aktar meta kienu fuq ADHD-RS-IV meta mqabbla ma’ dawk ikkurati bi plaċebo add-on (20.7 (12.6) punti vs. 15.9 (11.8); differenza: 4.9  (95% CI 2.6, 7.2). Ma ġew osservati l-ebda differenzi fl-età fir-rigward tar-rispons għall-ADHD-RS-IV.

ADHD bi studju ta’ sintomi oppożizzjonali

Studju SPD503-307 kien studju li dam 9 ġimgħat, double‑blind, li fih il-parteċipanti ntgħażlu b’mod każwali, ikkontrollat bi plaċebo, dwar l-ottimizzazzjoni tad-doża bi guanfacine (1-4 mg/jum), li twettaq fi tfal li kellhom minn 6-12-il sena, b’ADHD u sintomi oppożizzjonali (n = 217). Sintomi oppożizzjonali ġew evalwati bħala l-bidla mil-linja bażi sal-punt aħħari fis-Sottoskala Oppożizzjonali tal-punteġġ Conners’ Parent Rating Scale – revised Long Form (CPRS-R:L). Ir-riżultati juru tnaqqis medju akbar b’mod statistikament sinifikanti (p ≤ 0.05) fil-punt aħħari mil-Linja Bażi (li jindika titjib) fis-sottoskala oppożizzjonali tal-punteġġi CPRS-R:L fil-grupp ta’ guanfacine meta mqabbel mal-plaċebo (10.9 punti vs 6.8 għal guanfacine vs. plaċebo, rispettivament) u d-daqs tal-effett kien ta’ 0.6 (p < 0.001). Dan it-tnaqqis jirrappreżenta tnaqqis perċentwali ta’ 56% vs. 33% għal guanfacine vs. plaċebo, rispettivament.

Studju ta’ sigurtà fit-tul

Studju SPD503-401 kien studju ta’ wara l-approvazzjoni li dam 97 ġimgħa fi tfal u adolexxenti li kellhom minn 6 sa 17-il sena inklużivi, biex jevalwa s-sigurtà u l-effikaċja fit-tul ta’ guanfacine fit-trattament tal-ADHD. Fil-bidu kien jikkonsisti f’fażi ta’ 49 ġimgħa kkontrollata bil-plaċebo, b’komparatur attiv (atomoxetine), double-blind, bi proporzjon ta’ 1:1:1 fejn il-parteċipanti ntgħażlu b’mod każwali, segwita minn fażi open-label (guanfacine biss). Matul l-istudju, l-analiżi primarja ġiet limitata sa ġimgħa 18, u għalhekk ma kienx possibbli li jsiru konklużjonijiet affidabbli dwar l-effetti newrokonjittivi fit-tul. B’mod globali, 138 parteċipant (47.9%) temmew il-fażi double-blind (67.7% plaċebo; 39.6% guanfacine; 36.5% atomoxetine). It-twaqqif minħabba avvenimenti avversi kien 14.6% għal guanfacine, 5.2% għall-plaċebo, u 8.4% għal atomoxetine. Mill-121 pazjent li bdew fil-fażi open-label, 36% waqqfu t-trattament; 5.8% minħabba avvenimenti avversi. Il-profil tas-sigurtà globali ta’ guanfacine kien konsistenti mal-profil tas-sigurtà magħruf tiegħu (ara sezzjoni 4.8). Data dwar l-effikaċja minn punti aħħarin sekondarji evalwati f’ġimgħa 18 kienet komparabbli ma’ dawk fi studji importanti.

5.2	Tagħrif farmakokinetiku

Assorbiment

Guanfacine jiġi assorbit malajr, bl-ogħla konċentrazzjonijiet fil-plażma li jintlaħqu madwar 5 sigħat wara l-għoti mill-ħalq f’pazjenti pedjatriċi (tfal u adolexxenti li jkollhom bejn 6‑17-il sena, inklużivi). Fl-adulti, il-medja tal-esponiment ta’ guanfacine żdiedet (Cmax ~75% u AUC ~40%) meta guanfacine ttieħed flimkien ma’ ikla b’ħafna xaħam, meta mqabbla ma’ teħid fl-istat sajjem (ara sezzjoni 4.2).

Distribuzzjoni

Guanfacine jeħel b’mod moderat mal-proteini fil-plażma (bejn wieħed u ieħor 70%), indipendentement mill-konċentrazzjoni tas-sustanza attiva.

Bijotrasformazzjoni

Guanfacine jiġi metabolizzat permezz ta’ ossidazzjoni medjata minn CYP3A4/5, b’reazzjonijiet sussegwenti ta’ fażi II ta’ sulfation u glukuronidazzjoni. Il-metabolit maġġuri li jiċċirkola hu 3-OH-guanfacine sulfate li m’għandux attività farmakoloġika. 

Guanfacine hu substrat ta’ CYP3A4 u CYP3A5, u l-esponiment jiġi affettwat minn indutturi u inibituri ta’ CYP3A4 u CYP3A5. Fil-mikrosomi tal-fwied tal-bniedem, guanfacine ma impedixxiex l-attivitajiet tal-iżoenzimi maġġuri oħrajn ta’ ċitokrom P450 (CYP1A2, CYP2B6, CYP2C8, CYP2C9, CYP2C19, CYP2D6, CYP3A4 jew CYP3A5); guanfacine lanqas ma huwa mistenni li jkun induttur ta’ CYP3A, CYP1A2 u CYP2B6.

Trasportaturi

Abbażi ta’ studji in vitro, guanfacine huwa sottostrat ta’ OCT1 u OCT2, iżda mhux BCRP, OATP1B1, OATP1B3, OAT1, OAT3, MATE1 jew MATE2. Guanfacine mhuwiex inibitur ta’ BSEP, MRP2, OATP1B1, OATP1B3, OAT1, OAT3, OCT2 jew MATE2K, iżda huwa inibitur ta’ MATE1 u jista’ jkun inibitur ta’ OCT1 f’konċentrazzjonijiet massimali fil-vina portali.

Eliminazzjoni

Guanfacine jitneħħa mill-kliewi permezz ta’ filtrazzjoni u tnixxija attiva u mill-fwied. It-tnixxija attiva mill-kliewi hi medjata permezz tat-trasportatur OCT2. Mill-inqas 50% tat-tneħħija ta’ guanfacine hija mill-fwied. It-tneħħija mill-kliewi hu l-passaġġ maġġuri ta’ eliminazzjoni (80%) bis-sustanza attiva primarja li tammonta għal 30% tar-radjuattività fl-awrina. Il-metaboliti maġġuri fl-awrina kienu 3‑hydroxy guanfacine glucuronide, guanfacine dihydrodiol, 3‑hydroxy guanfacine sulfate. Il-half‑life tal-eliminazzjoni ta’ guanfacine hi ta’ madwar 18-il siegħa.

Il-farmakokinetika ta’ guanfacine hi simili f’pazjenti tfal bl-ADHD (li jkollhom minn 6 sa 12) u f’pazjenti adolexxenti bl-ADHD (li jkollhom minn 13 sa 17-il sena), u voluntiera adulti b’saħħithom. 

Popolazzjonijiet speċjali

Ma twettqu l-ebda studji b’guanfacine fi tfal bl-ADHD taħt l-età ta’ 6 snin.

L-esponiment sistemiku għal guanfacine hu simili għall-irġiel u n-nisa li jingħataw l-istess doża f’mg/kg.

Ma twettqu l-ebda studji farmakokinetiċi formali dwar ir-razza. M’hemm l-ebda evidenza ta’ kwalunkwe impatt tal-etniċità fuq il-farmakokinetika ta’ guanfacine.

5.3	Tagħrif ta’ qabel l-użu kliniku dwar is-sigurtà

Ma ġie osservat l-ebda effett karċinoġeniku ta’ guanfacine fl-istudji li damu 78 ġimgħa fil-ġrieden f’dożi sa 10 mg/kg/jum. Ġiet osservata żieda sinifikanti fl-inċidenza ta’ adenomi tal-islet pankreatika f’firien irġiel ikkurati b’doża ta’ 5 mg/kg/jum ta’ guanfacine għal 102 ġimgħat, iżda mhux f’firien nisa. Ir-rilevanza klinika mhijiex magħrufa.

Guanfacine ma kienx ġenotossiku f’varjetà ta’ mudelli ta’ ttestjar, li jinkludu t-test ta’ Ames u t-test ta’ aberrazzjoni kromosomali in vitro.

Tossiċità ġenerali osservata fl-annimali (firien, klieb) mal-kura bi guanfacine kienet tinkludi titwil tal-intervall tal-QT (qalb) mhux ikkorreġut, milsa atrofika u tnaqqis fiċ-ċelluli tad-demm bojod, fwied affettwat – żieda fil-livelli tal-bilirubina u fl-ALT inklużi, imsaren irritati u infjammati, żieda fil-livelli tal-kreatinina u tal-urea nitrogen fid-demm (kliewi), tidnis tal-kornea (għajn) fil-firien u fil-ġrieden biss, infiltrazzjoni tal-makrofaġi alveolari u pnewmonite u tnaqqis fl-ispermatoġenesi.

Ma ġew osservati l-ebda effetti avversi fi studju dwar il-fertilità f’firien nisa f’dożi li kienu sa 22 darba tad-doża massima rakkomandata fil-bniedem fuq bażi ta’ mg/m2.

Il-fertilità fl-irġiel ġiet affettwata f’doża ta’ 8 mg/kg/jum, l-inqas doża ttestjata, ekwivalenti għal 10.8 darbiet tad-doża massima rakkomandata fil-bniedem ta’ 0.12 mg/kg fuq bażi ta’ mg/m2. Minħabba n-nuqqas ta’ data tossikokinetika adattata, ma kienx possibbli li jsir paragun ma’ esponiment kliniku uman.

Guanfacine wera tossiċità fl-iżvilupp embrijofetali fil-ġrieden u l-firien (NOAEL 0.5 mg/kg/jum) u fil-fniek (NOAEL 3.0 mg/kg/jum) fil-preżenza ta’ tossiċità materna. Minħabba n-nuqqas ta’ data tossikokinetika adattata, ma kienx possibbli li jsir paragun ma’ esponiment kliniku uman.


6.	TAGĦRIF FARMAĊEWTIKU

6.1	Lista ta’ eċċipjenti

Hypromellose 2208
Methacrylic acid-ethyl acrylate copolymer
Lactose monohydrate
Povidone
Crospovidone Tip A
Microcrystalline cellulose
Silica, colloidal anhydrous
Sodium laurilsulfate
Polysorbate 80
Fumaric acid
Glycerol dibehenate

Il-pilloli ta’ 3 mg u 4 mg li jerħu l-mediċina bil-mod jinkludu wkoll:

[bookmark: OLE_LINK1][bookmark: OLE_LINK2]Indigo carmine aluminium lake (E 132)
Iron oxide yellow (E 172)

6.2	Inkompatibbiltajiet

Mhux applikabbli. 

6.3	Żmien kemm idum tajjeb il-prodott mediċinali

4 snin.

6.4	Prekawzjonijiet speċjali għall-ħażna

Dan il-prodott mediċinali m’għandux bżonn ħażna speċjali.

6.5	In-natura tal-kontenitur u ta’ dak li hemm ġo fih 

L-istrixxi bil-folji jikkonsistu minn 2 saffi, rita riġida thermoformable ċara, li hi laminata bil-PCTFE ma’ PVC backing, li miegħu hemm imwaħħal push-through aluminium foil. Il-folji jinsabu f’kaxxi tal-kartun.

Intuniv 1 mg pillola li terħi l-mediċina bil-mod

Daqsijiet tal-pakketti: 7 jew 28 pillola.

Intuniv 2 mg pillola li terħi l-mediċina bil-mod

Daqsijiet tal-pakketti: 7, 28 jew 84 pillola.

Intuniv 3 mg pillola li terħi l-mediċina bil-mod

Daqsijiet tal-pakketti: 28 jew 84 pillola.

Intuniv 4 mg pillola li terħi l-mediċina bil-mod

Daqsijiet tal-pakketti: 28 jew 84 pillola.

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali għar-rimi

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Takeda Pharmaceuticals International AG Ireland Branch
Block 2 Miesian Plaza
50-58 Baggot Street Lower
Dublin 2 
D02 HW68
L-Irlanda
medinfoEMEA@takeda.com


8.	NUMRI TAL-AWTORIZZAZZJONI GĦAT-TQEGĦID FIS-SUQ 

Intuniv 1 mg pillola li terħi l-mediċina bil-mod

EU/1/15/1040/001-002

Intuniv 2 mg pillola li terħi l-mediċina bil-mod

EU/1/15/1040/003-005

Intuniv 3 mg pillola li terħi l-mediċina bil-mod

EU/1/15/1040/006-007

Intuniv 4 mg pillola li terħi l-mediċina bil-mod

EU/1/15/1040/008-009


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 17 ta' Settembru 2015
Data tal-aħħar tiġdid: 25 ta' Ġunju 2020


10.	DATA TA’ REVIŻJONI TAT-TEST

12/2025

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu.
























ANNESS II

A. MANIFATTURI RESPONSABBLI GĦALL-ĦRUĠ TAL-LOTT 

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI


A.	MANIFATTURI RESPONSABBLI GĦALL-ĦRUĠ TAL-LOTT

Isem u indirizz tal-manifatturi responsabbli għall-ħruġ tal-lott

Takeda Pharmaceuticals International AG Ireland Branch
Block 2 Miesian Plaza
50-58 Baggot Street Lower
Dublin 2 
D02 HW68
L-Irlanda

Shire Pharmaceuticals Ireland Limited
Block 2 & 3 Miesian Plaza
50- – 58 Baggot Street Lower
Dublin 2 
L-Irlanda

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

· Rapporti perjodiċi aġġornati dwar is-sigurtà (PSURs) 

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunke aġġornament sussegwenti ppubblikati fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:

· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

· Obbligu biex jitwettqu miżuri ta’ wara l-awtorizzazzjoni 

Fiż-żmien stipulat, l-MAH għandu jwettaq il-miżuri ta’ hawn taħt: 

	Deskrizzjoni
	Data mistennija

	SHP503-401: Sabiex jinvestiga s-sigurtà fit-tul (speċjalment l-effetti fuq il-funzjoni newrokonjittiva) ta’ Intuniv fi Tfal u Adolexxenti Li Jkollhom bejn 6-17-il sena bl-ADHD, il-MAH għandu jwettaq u jissottometti r-riżultati ta’ studju komparattiv dwar is-sigurtà skont protokoll miftiehem.

	Sottomissjoni tar-Rapport tal-istudju finali: 31 ta' Jannar 2028




























ANNESS III

TIKKETTAR U FULJETT TA’ TAGĦRIF

























A. TIKKETTAR


TAGĦRIF LI GĦANDU JIDHER FUQ IL-PAKKETT TA’ BARRA

KARTUNA


1.	ISEM TAL-PRODOTT MEDIĊINALI

Intuniv 1 mg pilloli li jerħu l-mediċina bil-mod
guanfacine 


2.	DIKJARAZZJONI TAS-SUSTANZA(I) ATTIVA(I)

Kull pillola fiha guanfacine hydrochloride ekwivalenti għal 1 mg ta’ guanfacine.


3.	LISTA TA’ EĊĊIPJENTI

Fiha wkoll lactose. Aqra l-fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT

7 pilloli li jerħu l-mediċina bil-mod
28 pillola li jerħu l-mediċina bil-mod


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.

Użu orali.
Ibla’ l-pillola sħiħa. Tomgħodx, taqsamx u tfarrakx il-pillola.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS 


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

[bookmark: OLE_LINK3][bookmark: OLE_LINK4]Takeda Pharmaceuticals International AG Ireland Branch 
Block 2 Miesian Plaza 
50-58 Baggot Street Lower
Dublin 2
D02 HW68
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/15/1040/001 7 pilloli li jerħu l-mediċina bil-mod
EU/1/15/1040/002 28 pillola li jerħu l-mediċina bil-mod


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Intuniv 1 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI


1.	ISEM IL-PRODOTT MEDIĊINALI

Intuniv 1 mg pilloli li jerħu l-mediċina bil-mod

guanfacine 


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Takeda Pharmaceuticals International AG Ireland Branch (bħala Logo tal-MA)


3.	DATA TA’ SKADENZA

JIS 


4.	NUMRU TAL-LOTT

Lot 


5.	OĦRAJN




TAGĦRIF LI GĦANDU JIDHER FUQ IL-PAKKETT TA’ BARRA

KARTUNA


1.	ISEM TAL-PRODOTT MEDIĊINALI

Intuniv 2 mg pilloli li jerħu l-mediċina bil-mod
guanfacine


2.	DIKJARAZZJONI TAS-SUSTANZA(I) ATTIVA(I)

Kull pillola fiha guanfacine hydrochloride ekwivalenti għal 2 mg ta’ guanfacine.


3.	LISTA TA’ EĊĊIPJENTI

Fiha wkoll lactose. Aqra l-fuljett ta’ għal aktar informazzjoni.


4.	GĦAMLA FARMAĊEWTIKA U KONTENUT

7 pilloli li jerħu l-mediċina bil-mod
28 pillola li jerħu l-mediċina bil-mod
84 pillola li jerħu l-mediċina bil-mod


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.

Użu orali.
Ibla’ l-pillola sħiħa. Tomgħodx, taqsamx u tfarrakx il-pillola.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Takeda Pharmaceuticals International AG Ireland Branch 
Block 2 Miesian Plaza 
50-58 Baggot Street Lower
Dublin 2
D02 HW68
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/15/1040/003 7 pilloli li jerħu l-mediċina bil-mod
EU/1/15/1040/004 28 pillola li jerħu l-mediċina bil-mod
EU/1/15/1040/005 84 pillola li jerħu l-mediċina bil-mod


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Intuniv 2 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI


1.	ISEM IL-PRODOTT MEDIĊINALI

Intuniv 2 mg pilloli li jerħu l-mediċina bil-mod

guanfacine


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Takeda Pharmaceuticals International AG Ireland Branch (bħala Logo tal-MA)


3.	DATA TA’ SKADENZA

JIS


4.	NUMRU TAL-LOTT

Lot


5.	OĦRAJN




TAGĦRIF LI GĦANDU JIDHER FUQ IL-PAKKETT TA’ BARRA

KARTUNA


1.	ISEM TAL-PRODOTT MEDIĊINALI

Intuniv 3 mg pilloli li jerħu l-mediċina bil-mod
guanfacine


2.	DIKJARAZZJONI TAS-SUSTANZA(I) ATTIVA(I)

Kull pillola fiha guanfacine hydrochloride ekwivalenti għal 3 mg ta’ guanfacine.


3.	LISTA TA’ EĊĊIPJENTI

Fiha wkoll lactose. Ara l-fuljett fil-pakkett għal aktar tagħrif


4.	GĦAMLA FARMAĊEWTIKA U KONTENUT

28 pillola li jerħu l-mediċina bil-mod
84 pillola li jerħu l-mediċina bil-mod


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.

Użu orali.
Ibla’ l-pillola sħiħa. Tomgħodx, taqsamx u tfarrakx il-pillola.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Takeda Pharmaceuticals International AG Ireland Branch 
Block 2 Miesian Plaza 
50-58 Baggot Street Lower
Dublin 2
D02 HW68
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/15/1040/006 28 pillola li jerħu l-mediċina bil-mod
EU/1/15/1040/007 84 pillola li jerħu l-mediċina bil-mod


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Intuniv 3 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI


1.	ISEM IL-PRODOTT MEDIĊINALI

Intuniv 3 mg pilloli li jerħu l-mediċina bil-mod

guanfacine


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Takeda Pharmaceuticals International AG Ireland Branch (bħala Logo tal-MA)


3.	DATA TA’ SKADENZA

JIS


4.	NUMRU TAL-LOTT

Lot


5.	OĦRAJN




TAGĦRIF LI GĦANDU JIDHER FUQ IL-PAKKETT TA’ BARRA

KARTUNA


1.	ISEM TAL-PRODOTT MEDIĊINALI

Intuniv 4 mg pilloli li jerħu l-mediċina bil-mod
guanfacine


2.	DIKJARAZZJONI TAS-SUSTANZA(I) ATTIVA(I)

Kull pillola fiha guanfacine hydrochloride ekwivalenti għal 4 mg ta’ guanfacine.


3.	LISTA TA’ EĊĊIPJENTI

Fih ukoll il-lactose, Ara l-fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT

28 li jerħu l-mediċina bil-mod
84 pillola li jerħu l-mediċina bil-mod


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.

Użu orali.
Ibla’ l-pillola sħiħa. Tomgħodx, taqsamx u tfarrakx il-pillola.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Takeda Pharmaceuticals International AG Ireland Branch 
Block 2 Miesian Plaza 
50-58 Baggot Street Lower
Dublin 2
D02 HW68
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/15/1040/008 28 pillola li jerħu l-mediċina bil-mod
EU/1/15/1040/009 84 pillola li jerħu l-mediċina bil-mod


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Intuniv 4 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI


1.	ISEM IL-PRODOTT MEDIĊINALI

Intuniv 4 mg pilloli li jerħu l-mediċina bil-mod

guanfacine


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Takeda Pharmaceuticals International AG Ireland Branch (bħala Logo tal-MA)


3.	DATA TA’ SKADENZA

JIS


4.	NUMRU TAL-LOTT

Lot


5.	OĦRAJN



























B. FULJETT TA’ TAGĦRIF

Fuljett ta’ tagħrif: Informazzjoni għall-pazjent

Intuniv 1 mg pilloli li jerħu l-mediċina bil-mod
Intuniv 2 mg pilloli li jerħu l-mediċina bil-mod
Intuniv 3 mg pilloli li jerħu l-mediċina bil-mod
Intuniv 4 mg pilloli li jerħu l-mediċina bil-mod
guanfacine 

[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji.

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.

· Żomm dan il-fuljett. Jista’ jkollok bżonn terġa’ taqrah. 
· Jekk ikollok aktar mistoqsijiet, staqsi lit-tabib, lill-ispiżjar jew l-infermier tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.
· Dan il-fuljett inkiteb bħallikieku l-persuna li tkun tieħu l-mediċina qed taqrah. Jekk inti qed tagħti din il-mediċina lit-tifel/tifla tiegħek, jekk jogħġbok issostitwixxi "inti" ma’ "tifel/tifla tiegħek" f’dan il-fuljett ta’ tagħrif kollu.

F’dan il-fuljett:

1.	X’inhu Intuniv u għalxiex jintuża 
2.	X’għandek tkun taf qabel ma tieħu Intuniv 
3.	Kif għandek tieħu Intuniv
4.	Effetti sekondarji possibbli. 
5.	Kif taħżen Intuniv
6.	Kontenut tal-pakkett u informazzjoni oħra


1.	X’inhu Intuniv u għalxiex jintuża

X’inhu Intuniv

Intuniv fih is-sustanza attiva guanfacine. Din il-mediċina tappartjeni għal grupp ta’ mediċini li jaffettwaw l-attività tal-moħħ. Din il-mediċina tista’ tgħin biex ittejjeb l-attenzjoni u l-konċentrazzjoni tiegħek u tagħmlek inqas impulsiv u attiv iżżejjed.

Għalxiex jintuża Intuniv

Din il-mediċina tintuża biex tikkura ‘disturb ta’ iperattività ta’ defiċit ta’ attenzjoni’ (ADHD, Attention Deficit Hyperactivity Disorder) fi tfal u adolexxenti li jkollhom bejn 6-17‑il sena, li għalihom medikazzjoni stimulanti kurrenti ma tkunx adattata u/jew il-medikazzjoni kurrenti ma tirregolax b’mod adegwat is-sintomi tal-ADHD.

Il-mediċina tingħata bħala parti minn programm ta’ kura, li normalment jinkludi dawn li ġejjin:
· terapija psikoloġika
· terapija edukattiva
· terapija soċjali

Informazzjoni dwar l-ADHD

Persuni bl-ADHD isibuha diffiċli biex:
· joqogħdu bi kwiethom
· jikkonċentraw.

L-ADHD tista’ tikkawża problemi fil-ħajja ta’ kuljum. Tfal u żgħażagħ bl-ADHD jista’ jkollhom diffikultà biex jitgħallmu u jagħmlu x-xogħol tad-dar (homework). Jistgħu jsibuha diffiċli biex iġibu ruħhom sew id-dar, l-iskola jew f’postijiet oħrajn.


2.	X’għandek tkun taf qabel ma tieħu Intuniv 

Tiħux Intuniv:

· jekk inti allerġiku għal guanfacine jew għal xi sustanza oħra ta’ din il-mediċina (imniżżla fis-sezzjoni 6).

Twissijiet u prekawzjonijiet 

Kellem lit-tabib jew lill-ispiżjar tiegħek qabel tieħu din il-mediċina jekk:
· għandek pressjoni tad-demm baxxa jew għolja, problemi tal-qalb jew għandek storja medika tal-familja ta’ problemi tal-qalb
· ħassek ħażin dan l-aħħar
· ikollok ħsibijiet jew sentimenti ta’ suwiċidju
· tbati minn xi kwalunkwe kundizzjonijiet psikjatriċi oħrajn

Kellem lit-tabib jew lill-ispiżjar tiegħek jekk qed tieħu din il-mediċina u:
· tesperjenza sensazzjonijiet jew imġiba aggressivi, jew
· ikollok ħsibijiet jew tħossok trid twettaq suwiċidju

Intuniv jista’ jaffettwa l-piż u t-tul tiegħek jekk jittieħed għal perjodi twal. Għalhekk, it-tabib tiegħek se jimmonitorja t-tkabbir tiegħek.

Tiqafx tieħu Intuniv mingħajr ma l-ewwel tkellem lit-tabib tiegħek. Jekk tieqaf tieħu Intuniv f’daqqa, tista’ tiżviluppa sintomi relatati mat-twaqqif tal-mediċina ta’ rata ta’ taħbit tal-qalb ogħla jew pressjoni tad-demm għolja (ara sezzjoni 4).

Jekk kwalunkwe minn dawn t’hawn fuq japplikaw għalik (jew jekk m’intix ċert), kellem lit-tabib jew lill-ispiżjar tiegħek qabel ma tieħu din il-mediċina. Dan hu għaliex din il-mediċina tista’ taggrava dawn il-problemi. It-tabib tiegħek se jimmonitorjak regolarment biex jara kif din il-mediċina qed taffettwak.

Tfal (inqas minn 6 snin) u adulti (minn 18-il sena ’l fuq)

Din il-mediċina m’għandhiex tintuża fi tfal li jkollhom inqas minn 6 snin u f’adulti li jkollhom minn 18-il sena ’l fuq, għax mhux magħruf jekk taħdimx jew jekk hix sigura.

Affarijiet li t-tabib tiegħek se jiċċekkja meta inti tieħu Intuniv

Qabel tibda tieħu din il-mediċina, it-tabib tiegħek se jiċċekkja biex jiżgura li din il-mediċina mhijiex ta’ periklu għalik u li se tgħinek. Waqt li tkun qed tieħu din il-mediċina, it-tabib tiegħek se jirrepeti dan l-iċċekkjar kull ġimgħa matul id-dożaġġ tal-bidu, wara l-aġġustamenti fid-doża, mill-inqas kull 3 xhur għall-ewwel sena, u mbagħad mill-inqas darbtejn fis-sena. Dan l-iċċekkjar jista’ jinkludi:
· il-pressjoni tad-demm tiegħek u r-rata ta’ taħbit tal-qalb, u ċċekkjar ieħor fuq il-qalb tiegħek jekk ikun xieraq
· ir-rispons tiegħek għall-kura, b’mod partikulari jekk tagħmlek bi ngħas jew imħeddel
· it-tul u l-piż tiegħek

Għandek tkellem lit-tabib tiegħek jekk ma tħossokx aħjar jew jekk tħossok agħar u tħossok bi ngħas ħafna wara li tieħu din il-mediċina għal madwar 6 ġimgħat. It-tabib tiegħek għandu mnejn ikun jixtieq li jirrevedi l-kura tiegħek.

Mediċini oħra u Intuniv

Għid lit-tabib jew lill-ispiżjar tiegħek jekk qiegħed tieħu, ħadt dan l-aħħar jew tista’ tieħu xi mediċina oħra. Dan hu għax Intuniv u xi mediċini oħrajn jistgħu jaffettwaw lil xulxin.

B’mod partikulari, għid lit-tabib jew lill-ispiżjar tiegħek jekk qed tieħu kwalunkwe mit-tipi ta’ mediċini li ġejjin:
· mediċini li jbaxxu l-pressjoni tad-demm tiegħek (mediċini kontra l-pressjoni għolja)
· mediċini għall-epilessija, bħal valproic acid
· mediċini li jqabbduk in-ngħas (sedattivi)
· mediċini għal problemi ta’ saħħa mentali (benzodiazepines, barbiturates u antipsikotiċi)
· mediċini li jistgħu jaffettwaw il-mod li Intuniv jitneħħa mill-fwied (jekk jogħġbok ara t-tabella hawn taħt)

	Mediċini
	Jintużaw għall-kura ta’

	Aprepitant
	Dardir u mejt.

	Atazanavir, efavirenz, etravirine, fosamprenavir, indinavir, nevirapine, ritonavir, saquinavir 
	Infezzjoni bl-HIV.

	Ciprofloxacin, chloramphenicol, clarithromycin, erythromycin, rifabutin, rifampicin, telithromycin 
	Infezzjonijiet batterjali.

	Fluconazole, itraconazole, posaconazole, ketoconazole
	Infezzjonijiet fungali.

	Crizotinib, imatinib
	Kanċer.

	Diltiazem, verapamil
	Kundizzjonijiet kardjovaskulari.

	Boceprevir, telaprevir
	Epatite virali.

	Suboxone
	Dipendenza fuq id-drogi.

	Bosentan
	Kundizzjonijiet kardjovaskulari (eż. il-vini/arterji tad-demm tal-pulmun jidjiequ).

	Carbamazepine, oxcarbazepine, phenobarbital, phenytoin, primidone
	Jintużaw biex jikkontrollaw l-epilessija.

	Modafinil
	Din hi mediċina li tippromwovi li wieħed ikun fuq tiegħu u li tintuża biex tikkura problemi tal-irqad.

	St. John’s Wort
	Din hi preparazzjoni li ġejja mill-ħxejjex li tintuża għall-kura tad-depressjoni.



Jekk kwalunkwe minn dawn t’hawn fuq japplikaw għalik jew jekk m’intix ċert, kellem lit-tabib jew lill-ispiżjar tiegħek qabel ma tieħu din il-mediċina.

Intuniv ma’ ikel, xorb u alkoħol

· Tiħux din il-mediċina ma’ ikel li jkun fih ix-xaħam (eż. kolazzjon b’ammont għoli ta’ xaħam), għax ix-xaħam jista’ jaffettwa l-mod ta’ kif taħdem din il-mediċina.
· Tiħux meraq tal-grejpfrut ma’ din il-mediċina, għax jista’ jkollu effett fuq il-mod ta’ kif taħdem din il-mediċina.
· Tixrobx alkoħol meta tieħu din il-mediċina, għax jista’ jqabbdek in-ngħas jew iġielgħek tħossok imħeddel.

Tqala u treddigħ

Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

· Tiħux din il-mediċina jekk inti tqila jew jekk m’intix qed tuża kontraċezzjoni. Mhux magħruf jekk Intuniv hux se jaffettwa lit-tarbija mhux imwielda tiegħek.
· M’għandekx tredda’ waqt li qed tieħu Intuniv sakemm it-tabib tiegħek jgħidlek biex tagħmel hekk. 

Sewqan u tħaddim ta’ magni

Tista’ tħossok stordut u bi ngħas meta tieħu din il-mediċina, speċjalment fil-bidu tal-kura, u dan jista’ jdum għal minn ġimagħtejn sa 3 ġimgħat, u possibbilment aktar. Jekk dan jiġri, issuqx karozza jew rota, tużax kwalunkwe għodod jew magni, u tiħux sehem f’attivitajiet li jistgħu jikkawżaw korriment, sakemm tkun taf kif din il-mediċina taffettwak. Li wieħed iħossu ħazin ġie rrappurtat ukoll, iżda mhuwiex effett komuni.

Intuniv fih il-lactose:

Il-lactose hu tip ta’ zokkor. Jekk it-tabib tiegħek qallek li għandek intolleranza għal ċerti tipi ta’ zokkor, ikkuntattja lit-tabib tiegħek qabel tieħu din il-mediċina.

Intuniv fih sodium

Din il-mediċina fiha anqas minn 1 mmol sodium (23 mg) f’kull pillola, jiġifieri essenzjalment ‘ħielsa mis-sodium’.


3.	Kif għandek tieħu Intuniv

Il-kura tiegħek se tinbeda taħt is-superviżjoni ta’ speċjalista adattat fil-kura ta’ disturbi tal-imġiba fit-tfulija u/jew fl-adolexxenza.

Dejjem għandek tieħu din il-mediċina skont il-parir eżatt tat-tabib jew l-ispiżjar tiegħek. Iċċekkja mat-tabib jew mal-ispiżjar tiegħek jekk ikollok xi dubju. 

Bħala parti mill-kura tiegħek, it-tabib tiegħek se jimmonitorja mill-qrib kif Intuniv ikun qed jaffettwak matul id-dożaġġ tal-bidu u/jew meta jsiru aġġustamenti tad-doża.

Kemm għandek tieħu

· It-tabib tiegħek se jibda l-kura tiegħek b’doża ta’ 1 mg kuljum. It-tabib tiegħek jista’ jżid id-doża tiegħek skont il-piż tal-ġisem tiegħek u kif Intuniv ikun qed jaħdem għalik, iżda b’mhux aktar minn 1 mg kull ġimgħa. Skont kif tirrispondi għall-kura, it-tabib tiegħek jista’ jżid id-doża tiegħek aktar bil-mod. 
Id-doża rakkomandata ta’ manteniment hi bejn 0.05 sa 0.12 mg għal kull kg ta’ piż tal-ġisem kuljum.
· Tista’ ma tinnotax effett immedjat meta tinbeda l-kura. Xi pazjenti jistgħu jinnotaw titjib wara l-ewwel ġimgħa, iżda dan jista’ jieħu aktar żmien.
· Id-doża tiegħek ta’ kuljum se tkun bejn 1 u 7 mg, skont l-età tiegħek u skont kif tirrispondi għal Intuniv, iżda mhux iktar minn 7 mg.

Kif għandek tieħu Intuniv

· Din il-mediċina għandha tittieħed darba kuljum, jew filgħodu jew filgħaxija. 
· Tista’ tittieħed mal-ikel jew fuq stonku vojt, iżda m’għandekx teħodha ma’ ikel xaħmi (eż. kolazzjon b’ammont għoli ta’ xaħam).
· Ibla’ l-pillola sħiħa ma’ belgħa ilma jew xi likwidu ieħor (iżda mhux meraq tal-grejpfrut).
· Taqsamx, tfarrakx u tomgħodx il-pillola: dan se jaffettwa l-mod kif taħdem il-pillola. Għid lit-tabib tiegħek jekk ma tkunx tista’ tibla’ l-pillola sħiħa.

Tul tal-kura

Jekk teħtieġ tieħu Intuniv għal aktar minn sena, it-tabib tiegħek se jimmonitorja r-rispons tiegħek għall-kura u t-tabib tiegħek jista’ jwaqqaf il-mediċina għal żmien qasir. Dan jista’ jiġri waqt xi vaganza tal-iskola. Dan se juri jekk inti xorta tkun teħtieġ li tibqa’ tieħu l-mediċina.

Jekk tieħu Intuniv aktar milli suppost

Jekk tieħu aktar Intuniv milli suppost, kellem lil tabib jew mur fi sptar immedjatament. Ħu l-pakkett tal-mediċina miegħek u għidilhom l-ammont ta’ mediċina li tkun ħadt.

L-effetti li ġejjin jistgħu jseħħu: pressjoni tad-demm baxxa jew għolja, taħbit tal-qalb bil-mod, rata tan-nifs bil-mod, tħossok għajjien jew eżawrit.

Jekk tinsa tieħu Intuniv

Jekk tinsa tieħu doża, stenna sal-għada u ħu d-doża tiegħek tas-soltu. 
· Jekk tinsa tieħu żewġ dożi jew aktar, kellem lit-tabib tiegħek peress li jista’ jkollok bżonn terġa’ tibda tieħu Intuniv b’doża aktar baxxa.
· M’għandekx tieħu doża doppja biex tpatti għal kull doża li tkun insejt tieħu.

Jekk tieqaf tieħu Intuniv

Tiqafx tieħu din il-mediċina mingħajr ma l-ewwel titkellem mat-tabib tiegħek.
· Jekk tieqaf tieħu din il-mediċina, il-pressjoni tad-demm u r-rata ta’ taħbit tal-qalb tiegħek jistgħu jiżdiedu (ara sezzjoni 4 hawn taħt).
· Biex tieqaf tieħu l-mediċina, it-tabib tiegħek se jnaqqas bil-mod id-doża tiegħek ta’ Intuniv biex jimminimizza l-effetti sekondarji.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. Jekk qed tinkwieta, kellem lit-tabib tiegħek.

Jekk tħossok ma tiflaħx bi kwalunkwe mod waqt li tkun qed tieħu l-mediċina tiegħek, jekk jogħġbok għid lil persuna adulta immedjatament.

Effetti sekondarji serji

L-effetti sekondarji serji li ġejjin ġew irrappurtati: tħossok bi ngħas (sedazzjoni), tħossok stordut (pressjoni baxxa), rata ta’ taħbit tal-qalb bil-mod (bradikardija), ħass ħażin jew telf mis-sensi (sinkope), effett sekondarju serju ta’ twaqqif ta’ pressjoni tad-demm għolja wara li twaqqaf Intuniv f’daqqa; is-sintomi jistgħu jinkludu uġigħ ta’ ras, tħossok konfuż/a, nervi, aġitazzjoni, u rogħda (enċefalopatija ipertensiva).

Xi wħud minn dawn l-effetti sekondarji huma aktar probabbli li jseħħu fil-bidu tal-kura u jistgħu jisparixxu hekk kif tkompli bil-kura tiegħek. Jekk ikollok xi wieħed minn dawn l-effetti sekondarji, ikkuntattja lit-tabib tiegħek immedjatament.

Effetti sekondarji oħra

Ġew irrappurtati l-effetti sekondarji li ġejjin.

Komuni ħafna (jistgħu jaffettwaw iktar minn 1 minn kull 10 persuni)
· tħossok bi ngħas (sonnolenza)
· tħossok għajjien (għeja kbira)
· uġigħ ta’ ras
· uġigħ ta’ żaqq (uġigħ addominali)

Komuni (jistgħu jaffettwaw sa 1 minn kull 10 persuni)
· taħbit tal-qalb baxx
· tnaqqis fil-pressjoni tad-demm
· tħossok bla kwiet jew irritabbli
· diffikultà biex torqod (insomnja) jew tqum ta’ spiss mill-irqad (insomnja medja) jew ikollok ħmar il-lejl
· tħossok imdejjaq, inkwetat (ansjetà) jew ikollok tibdil fil-burdati (nuqqas ta’ stabbilità emozzjonali)
· nuqqas ta’ enerġija (letarġija)
· żieda fil-piż
· telf ta’ aptit
· ikollok ħalq xott
· tagħmel taħtek (enuresi)
· tħossok imdardar (nawseja) jew tirremetti (taqla’)
· dijarea, skonfort addominali jew stitikezza
· pressjoni tad-demm baxxa meta tqum bilwieqfa (pressjoni baxxa ortostatika)
· raxx.

Mhux komuni (jistgħu jaffettwaw sa 1 minn kull 100 persuna)
· reazzjoni allerġika (sensittività eċċessiva)
· uġigħ fis-sider
· indiġestjoni (dispepsija)
· problemi biex tieħu n-nifs (ażżma)
· tħossok dgħajjef (astenja)
· kulur pallidu tal-ġilda (sfurija)
· puplesiji jew konvulżjonijiet
· ikollok bżonn li tagħmel l-awrina ta’ spiss (pollakijurija)
· tħossok aġitat
· aggressjoni
· bidliet fir-riżultati tat-testijiet tad-demm tal-fwied (żieda f’alanine aminotransferase)
· żieda fil-pressjoni tad-demm 
· ritmu mhux tas-soltu fit-taħbit tal-qalb (arritmija tas-sinus u imblokk arterjoventrikulari tal-ewwel grad)
· taħbit tal-qalb mgħaġġel (takikardija)
· tnaqqis fir-rata ta’ taħbit tal-qalb
· tħossok stordut meta tqum bilwieqfa (sturdament li jiddependi mill-qagħda)
· ġilda bil-ħakk (prurite) 
· tara jew tisma’ affarijiet li ma jkunux hemm (alluċinazzjoni). 

Rari (jistgħu jaffettwaw sa 1 minn kull 1,000 persuna)
· irqad aktar min-normal (irqad esaġerat)
· pressjoni tad-demm għolja (ipertensjoni) 
· ma tħossokx tajjeb (telqa).

Rari ħafna (jistgħu jaffettwaw sa 1 minn kull 10,000 persuna)
· effett sekondarju serju ta’ twaqqif ta’ pressjoni tad-demm għolja wara li twaqqaf Intuniv f’daqqa; is-sintomi jistgħu jinkludu uġigħ ta’ ras, tħossok konfuż/a, nervi, aġitazzjoni, u rogħda (enċefalopatija ipertensiva).

Mhux magħruf (ma tistax tittieħed stima mid-data disponibbli_
· diffikultà biex ikollok jew iżżomm erezzjoni (disfunzjoni erettili).

Rappurtar tal-effetti sekondarji

Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Intuniv

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna u l-pakkett bil-folji wara JIS. Id-data ta’ meta tiskadi tirreferi għall-aħħar ġurnata ta’ dak ix-xahar.

Dan il-prodott mediċinali m’għandux bżonn ħażna speċjali.

Tużax din il-mediċina jekk tinnota li l-pilloli jew il-pakkett bil-folji jkun fihom il-ħsara.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Intuniv

· Kull pillola ta’ 1 mg fiha guanfacine hydrochloride ekwivalenti għal 1 mg ta’ guanfacine.
· Kull pillola ta’ 2 mg fiha guanfacine hydrochloride ekwivalenti għal 2 mg ta’ guanfacine.
· Kull pillola ta’ 3 mg fiha guanfacine hydrochloride ekwivalenti għal 3 mg ta’ guanfacine.
· Kull pillola ta’ 4 mg fiha guanfacine hydrochloride ekwivalenti għal 4 mg ta’ guanfacine.
· Is-sustanzi l-oħra huma hypromellose 2208, methacrylic acid-ethyl acrylate copolymer, lactose monohydrate, povidone, crospovidone Tip A, microcrystalline cellulose, silica colloidal anhydrous, sodium laurilsulfate, polysorbate 80, fumaric acid, glycerol dibehenate.
· Il-pilloli ta’ 3 mg u 4 mg fihom ukoll indigo carmine aluminium lake (E 132) u yellow iron oxide (E 172)

Kif jidher Intuniv u l-kontenut tal-pakkett

Intuniv huma pilloli li jerħu l-mediċina bil-mod, li jfisser li s-sustanza attiva tintreħa mill-pilloli fuq perjodu ta’ żmien. Il-pilloli jiġu f’daqsijiet ta’ pakketti ta’ 7, 28 jew 84, iżda mhux id-daqsijiet kollha tal-pakkett jistgħu jkunu disponibbli.

· Il-pilloli ta’ 1 mg li jerħu mediċina bil-mod huma tondi u bojod, pilloli ibsin, imnaqqxin b’1MG fuq naħa waħda u 503 fuq in-naħa l-oħra.
· Il-pilloli ta’ 2 mg li jerħu mediċina bil-mod huma ovali u bojod, pilloli ibsin, imnaqqxin b’2MG fuq naħa waħda u 503 fuq in-naħa l-oħra.
· Il-pilloli ta’ 3 mg li jerħu mediċina bil-mod huma tondi u ħodor, pilloli ibsin, imnaqqxin bi 3MG fuq naħa waħda u 503 fuq in-naħa l-oħra.
· Il-pilloli ta’ 4 mg li jerħu mediċina bil-mod huma ovali u ħodor, pilloli ibsin, imnaqqxin b’4MG fuq naħa waħda u 503 fuq in-naħa l-oħra.

Detentur tal-Awtorizzazzjoni għat-Tqegħid fis-Suq u l‑Manifattur 

Detentur tal-Awtorizzazzjoni għat-Tqegħid fis-Suq
Takeda Pharmaceuticals International AG Ireland Branch
Block 2 Miesian Plaza
50-58 Baggot Street Lower
Dublin 2 
D02 HW68 
L-Irlanda

L‑Manifattur
Takeda Pharmaceuticals International AG Ireland Branch
Block 2 Miesian Plaza
50-58 Baggot Street Lower
Dublin 2 
D02 HW68 
L-Irlanda

Shire Pharmaceuticals Ireland Limited
Block 2 & 3 Miesian Plaza
50 – 58 Baggot Street Lower
Dublin 2
L-Irlanda

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Takeda Belgium NV
Tél/Tel: +32 2 464 06 11 
medinfoEMEA@takeda.com

	Lietuva
Takeda, UAB
Tel: +370 521 09 070
medinfoEMEA@takeda.com


	България
Такеда България ЕООД
Тел.: +359 2 958 27 36
medinfoEMEA@takeda.com 

	Luxembourg/Luxemburg
Takeda Belgium NV
Tél/Tel: +32 2 464 06 11
medinfoEMEA@takeda.com 


	Česká republika
Takeda Pharmaceuticals Czech Republic s.r.o.
Tel: +420 234 722 722
medinfoEMEA@takeda.com

	Magyarország
Takeda Pharma Kft.
Tel.: +36 1 270 7030
medinfoEMEA@takeda.com


	Danmark
Takeda Pharma A/S
Tlf: +45 46 77 10 10
medinfoEMEA@takeda.com

	Malta
Τakeda HELLAS S.A.
Tel: +30 210 6387800
medinfoEMEA@takeda.com


	Deutschland
Takeda GmbH
Tel: +49 (0)800 825 3325
medinfoEMEA@takeda.com

	Nederland
Takeda Nederland B.V.
Tel: +31 20 203 5492
medinfoEMEA@takeda.com


	Eesti
Takeda Pharma AS
Tel: +372 6177 669
medinfoEMEA@takeda.com

	Norge
Takeda AS
Tlf: +47 800 800 30
medinfoEMEA@takeda.com
 

	Ελλάδα
Τakeda ΕΛΛΑΣ Α.Ε.
Tηλ: +30 210 6387800
medinfoEMEA@takeda.com

	Österreich
Takeda Pharma Ges.m.b.H. 
Tel: +43 (0) 800-20 80 50 
medinfoEMEA@takeda.com


	España
Takeda Farmacéutica España S.A.
Tel: +34 917 90 42 22
medinfoEMEA@takeda.com

	Polska
Takeda Pharma Sp. z o.o.
Tel.: +48223062447
medinfoEMEA@takeda.com


	France
Takeda France SAS
Tél: + 33 1 40 67 33 00
medinfoEMEA@takeda.com

	Portugal
Takeda Farmacêuticos Portugal, Lda.
Tel: + 351 21 120 1457
medinfoEMEA@takeda.com


	
Hrvatska
Takeda Pharmaceuticals Croatia d.o.o.
Tel: +385 1 377 88 96
medinfoEMEA@takeda.com

	România
Takeda Pharmaceuticals SRL
Tel: +40 21 335 03 91
medinfoEMEA@takeda.com


	Ireland
Takeda Products Ireland Ltd
Tel: 1800 937 970
medinfoEMEA@takeda.com

	Slovenija
Takeda Pharmaceuticals farmacevtska družba d.o.o.
Tel: + 386 (0) 59 082 480
medinfoEMEA@takeda.com


	Ísland
Vistor hf.
Sími: +354 535 7000
medinfoEMEA@takeda.com

	Slovenská republika
Takeda Pharmaceuticals Slovakia s.r.o.
Tel: +421 (2) 20 602 600
medinfoEMEA@takeda.com


	Italia
Takeda Italia S.p.A.
Tel: +39 06 502601
medinfoEMEA@takeda.com

	Suomi/Finland
Takeda Oy
Puh/Tel: 0800 774 051
medinfoEMEA@takeda.com


	Κύπρος
Τakeda ΕΛΛΑΣ Α.Ε.
Τηλ: +30 210 6387800
medinfoEMEA@takeda.com

	Sverige
Takeda Pharma AB
Tel: 020 795 079
medinfoEMEA@takeda.com


	Latvija
Takeda Latvia SIA
Tel: +371 67840082
medinfoEMEA@takeda.com

	United Kingdom (Northern Ireland)
Takeda UK Ltd
Tel: +44 (0) 2830 640 902
medinfoEMEA@takeda.com




Dan il-fuljett kien rivedut l-aħħar f’ 01/2023.

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu. 

